Πολιτική και Social Media | OnlyOne.gr\nΘα ακουγόταν παράλογο αν σας λέγαμε πως ο αριθμός πραγματικών followers στο προφίλ υποψηφίου λειτουργεί σαν μια άτυπη μορφή δημοσκόπησης. Ή πως τα Likes του Facebook συχνά αναδεικνύουν ηγέτες και αντικατοπτρίζουν σχέσεις πολιτικής αφοσίωσης;\nΜια πιθανότατα αρνητική απάντηση στα παραπάνω ερωτήματα αποκαλύπτει την άρρηκτη σύνδεση μεταξύ Πολιτικής και Social Media Marketing που έχει εντυπωθεί στη συνείδηση σύγχρονων πολιτών.\nΗ εξάπλωση του διαδικτύου στη μοντέρνα καθημερινότητα- συνέπεια της άμεσης και ανέξοδης δυνατότητας επικοινωνίας και ενημέρωσης που εξυπηρετεί- υποκαθιστά σταδιακά τα παραδοσιακά μέσα πολιτικής προώθησης.\nΗ αφισοκόλληση στους δρόμους, τα τηλεοπτικά debates, οι προεκλογικές συγκεντρώσεις σε πλατείες αντικαθίστανται από στοχευμένες διαφημιστικές καμπάνιες social media, δημιουργίες blogs, forums και communities.\nΚάθε προσπάθεια επομένως «στρατολόγησης» ψηφοφόρων και αύξησης πολιτικής επιρροής εκ μέρους υποψηφίου, θέτει ως προαπαιτούμενο την κατάλληλη χρήση υπηρεσιών Digital Marketing.\nΕνώ η κατασκευή ιστοσελίδας για τις ανάγκες διαδικτυακής προώθησης μπορεί να υλοποιηθεί γρήγορα με χρήση και παραμετροποίηση CMS, η δημιουργία Social Network συνιστά περίπλοκη διαδικασία.\nΣτην OnlyOne σας χαρίζουμε «τον κόσμο» αξιοποιώντας μεθοδικά τεχνικές Social Media Marketing για την πολιτική σας προώθηση, πρωτοπορία και ηγεμονία.\nΩς κυριότερες των παρεχόμενων υπηρεσιών μας αναφέρουμε επιγραμματικά:\nΑνάλυση SWOT- έρευνα αγοράς και μελέτη εκλογικής συμπεριφοράς\nΔημιουργία Social Media Profile με ελκυστικό εικαστικό Web Design\nOnline Διαφήμιση με διοργάνωση καμπάνιας στα δημοφιλέστερα Social Media, όπως:\nInstagram Ads Campaign κ.α\nΔημιουργία και επιμέλεια αυθεντικού Περιεχομένου (Content)\nΔημιουργία viral οπτικοακουστικού περιεχομένου (videos,εικόνες κ.α)\nΔιαχείριση απαντητικών σχολίων\nΤακτικά reports Δημιουργία εφαρμογών και προσθήκη σε Social Media Page π.χ φόρμα επικοινωνίας, events.\nΓιατί όμως η κατάλληλη χρήση Social Media, θεωρείται «χρυσός» στον κόσμο του marketing;\nΤα οφέλη χρήσης Social Media Marketing στην Πολιτική προώθηση υποψηφίων\nΠρόγευση μιας λαμπρής πολιτικής καριέρας, του θερμού χειροκροτήματος και της υπεροχής αποτελούν τα θετικά comments. Οι κοινοποιήσεις προγραμματικών δηλώσεων και η αύξηση followers στα social media.\nΣτην OnlyOne, δεν εντυπωσιαζόμαστε από «φθηνά» πυροτεχνήματα, προτιμούμε να δημιουργούμε πολιτικά αστέρια με διάρκεια πορείας στον χώρο και το μέγιστο αποδοχής του κόσμου.\nΑξιοποιούμε στο maximum κάθε δυνατότητα που προσφέρει η χρήση μέσων κοινωνικής δικτύωσης, ώστε να είμαστε σε θέση να εγγυηθούμε σε κάθε υποψήφιο:\nΗ λειτουργικότητα των Social Media διευκολύνει την αύξηση επιρροής σε ομάδες ατόμων (target groups) με κοινά χαρακτηριστικά και ενδιαφέροντα. Ευνοώντας την υιοθέτηση διαφοροποιημένων στρατηγικών επικοινωνίας.\nΕπιπροσθέτως, η εκτενής πληροφόρηση του υποψηφίου περί προσδοκιών του κοινού συνεπάγεται κατάστρωση αποτελεσματικής στρατηγικής πολιτικής προώθησης μέσω Social Media.\nΔιεύρυνση εκλογικής βάσης/ Ενδυνάμωση Branding\nΜε την απεριόριστη ελευθερία επικοινωνίας που εξασφαλίζουν τα social media, κάθε πολίτης- σε τοπικό, εθνικό αλλά και παγκόσμιο επίπεδο- καθίσταται εν δυνάμει ψηφοφόρος σας.\nΜε ένα κλικ το διαφημιστικό ή ενημερωτικό σας μήνυμα προβάλλεται άμεσα σε πλήθος αναγνωστών, σε οποιοδήποτε μήκος και πλάτος του πλανήτη.\nΟικοδόμηση Σχέσης Εμπιστοσύνης\nΗ σταθερή διαδικτυακή παρουσία ενός πολιτικού στην ψηφιακή καθημερινότητα των πολιτών πιστοποιεί σύγχρονο πνεύμα και διαμορφώνει ευκρινή εικόνα για το «ποιος είναι και τί εκπροσωπεί». Σημειώσατε, πως οι πολίτες συνηθίζουν να προσφέρουν την ψήφο εμπιστοσύνης τους σε ό,τι γνώριμο.\nΠροαγωγή αμφίδρομου διαλόγου\nΗ δυνατότητα άμεσης, ανέξοδης και τακτικής αλληλεπίδρασης υποψηφίου- πολιτών, υπό μορφή ανοιχτού διαλόγου αναδεικνύει την εφαρμογή Social Media Marketing στην πολιτική, σε ισχυρό «εργαλείο» αύξησης επιρροής.\nΤαυτόχρονα με την διάδοση των πολιτικών τους προθέσεων και απόψεων, οι υποψήφιοι «πιάνοντας τον σφυγμό» του κοινού, εφοδιάζονται με πολύτιμη γνώση προς επιλογή επωφελέστερων εξαγγελιών.\nΗ αλληλεπίδραση ως τρόπος δημιουργίας ισχυρού πολιτικού προφίλ\nΑν έπρεπε να εντοπίσουμε ένα κοινό μεταξύ του Έλληνα πρωθυπουργού με τον Kim Jong Un, τον Donald Trump και το Νικολά Μαδούρο είναι η δίψα διατήρησης εξουσίας.\nΗ επιλογή ωστόσο στρατηγικής marketing που ακολουθεί ο κάθε πολιτικός προς ανάδειξη και παγίωση της ισχύος του, διαφοροποιείται βάσει ποικιλίας συνιστωσών.\nTα τέσσερα αρχέτυπα προσανατολισμού στρατηγικής κατά τους Berthon Hulbert and Pitt («Το Serve or to Create», 1999) είναι: Isolators («Απομονωτές»)- Followers («Οπαδοί»)- Shapers («Διαμορφωτές»)- Interactors («Αλληλεπιδραστικες»).\nΑπομονωτές: H υιοθέτηση τεχνικών Social Media Marketing για την Πολιτική επικράτηση υποψηφίων που επιδιώκουν απολυταρχική διακυβέρνηση- στον συγκεκριμένο τύπο εξουσίας- κρίνεται σπάνια.\nΟι «Isolators» αψηφώντας τις αξίες του δημοκρατικού διαλόγου και τη σπουδαιότητα επιρροής της κοινής γνώμης, επιλέγουν επιβολή δια της βίας.\nΟπαδοί: Μια απλοϊκή προσέγγιση, θα περιέγραφε τους «οπαδούς», ως λαϊκιστές με την ουδέτερη επιστημονική χροιά του όρου.\nΟι εν λόγω υποψήφιοι αποτελούν τους καλύτερους ακροατές του εκλογικού σώματος, ώστε κάθε πολιτική τους υπόσχεση, δράση ή θέση να ευθυγραμμίζεται με τις κυρίαρχες ανάγκες, συχνά χάριν ψηφοθηρίας.\nΗ χρήση των μέσων κοινωνικής δικτύωσης, κρίνεται επομένως ως μείζονος σημασίας για την εξυπηρέτηση των αναγκών άμεσης επικοινωνίας και αλληλεπίδρασης.\nΔιαμορφωτές: Πρόκειται για ένα από τα δύο κυρίαρχα μοντέλα ηγετικού προφίλ, που η OnlyOne αναλαμβάνει να οικοδομήσει με κατάλληλη μεθοδολογία Social Media Marketing πολιτικών προσωπικοτήτων.\nΣτόχος μας είναι η διαμόρφωση και ανάδειξη ισχυρής περσόνας που όχι απλά θα μπορεί να επηρεάζει καθοριστικά την κοινή γνώμη, αλλά και να την αλλάζει εντελώς· χωρίς εξαναγκασμό, αλλά με έξυπνες τακτικές πειθούς.\nΑλληλεπιδραστικές: Υβριδικής σύστασης στρατηγική προώθησης, με στοιχεία «Οπαδού» και «Διαμορφωτή» και κυρίαρχο μέσο επικοινωνίας και προβολής το Διαδίκτυο.\nΗ OnlyOne, εξασφαλίζει την αποκόμιση του μέγιστου οφέλους από την διαδραστικότητα που υπηρετούν τα Social Media, χωρίς την παραμικρή έκπτωση στην ιδεολογία σας.\nΟι δημοφιλέστερες στρατηγικές Social Media Marketing\nO ραδιούργος Frank Underwood της πολιτικής σειράς House of Cards, σε μία αξιομνημόνευτη σκηνή αναφέρει. «Η πολιτική δύναμη είναι σαν τα ακίνητα-όλα αφορούν την τοποθεσία. Όσο εγγύτερα είσαι στην πηγή, τόσο αυξάνεται».\nΗ αξία του Social Media Marketing στην πολιτική συνοψίζεται σε αυτή την φράση, όπου η εξουσία παρουσιάζεται ως αποτέλεσμα διαδραστικότητας με την πηγή-την οποία συνδιαμορφώνουν τα social media.\nΠοιες είναι οι κυριότερες μέθοδοι που ακολουθούνται στην πολιτική προώθηση μέσω Social Networking;\nO όρος αναφέρεται σε σειρά επιτηδευμένων ενεργειών που εξυπηρετούν την αύξηση της αλληλεπίδρασης πολιτικού-εκλογέων με σκοπό τη μέγιστη διάδοση του προωθητικού μηνύματος.\nΗ περίπτωση προβολής πολιτικών προσώπων διαφοροποιείται από οποιαδήποτε άλλη, καθώς κεντρικό μήνυμα και προωθούμενο «προϊόν» είναι ο ίδιος ο πολιτικός-η εικόνα, το έργο και οι αξίες του.\nH συγκεκριμένη μεθοδολογία συστήνει τον συμπαθέστατο «ιό» που γνωρίσατε ποτέ, καθώς εξυπηρετεί την άνευ γεωγραφικών και χρονικών περιορισμών εξάπλωση της επιρροής σας.\nΗ viral προώθηση πολιτικής μέσω Social media αφορά στη στρατηγική δημιουργίας περιεχομένου που ευνοεί την διάδοσή του μεταξύ των followers.\nΑποτέλεσμα του παραπάνω, η ραγδαία αύξηση έκθεσης, επίδρασης- αλλά και της επισκεψιμότητας της σελίδας σας με πολλαπλασιασμό αποδεκτών του μηνύματός σας.\nΕπιπλέον, μια επιτυχημένη viral καμπάνια είθισται να προσελκύει το ενδιαφέρον όχι μόνο των διαδικτυακών χρηστών, αλλά και των παραδοσιακών μέσων προώθησης, π.χ τηλεόραση, ραδιόφωνο κλπ.\nΑποτελεσματικός ηγέτης είναι εκείνος που χωρίς να περιαυτολογεί, επιτυγχάνει την άριστη προβολή του μέσω του θετικού σχολιασμού του από την εκλογική βάση.\nΗ στρατηγική προώθησης e-Word of Mouth, αφορά στη διάδοση υλικού από εμπειρική αντίληψη τυχαίας «φαινομενικά» ομάδας πολιτών για την κοινωνική δράση και προσωπικότητα.\nΤα σπουδαιότερα μέσα κοινωνικής δικτύωσης στην πολιτική προώθηση\nΗ αυτο-παρουσίαση ενός πολιτικού μέσω κοινωνικών δικτύων (με κείμενα, φωτογραφικό υλικό, διαφημιστικά videos) και η συνεπαγόμενη δυνατότητα αύξησης επιρροής μέσω δημοσιεύσεων συντελούν στην διαμόρφωση ανταγωνιστικού προφίλ.\nΤαυτόχρονα, η κυριαρχία των smartphones στην σύγχρονη καθημερινότητα- με το Mobile Marketing να αναδεικνύεται ως προτεραιότητα κάθε εκστρατείας προώθησης. Αυξάνει την αναγνωρισιμότητά σας σε real time, ραγδαία και αποτελεσματικά.\nΠολιτικά blogs, Social Sharing sites, Social News sites, συνηγορούν στην οικοδόμηση ισχυρού πολιτικού προφίλ με λεπτομερή ανάδειξη χαρακτηριστικών σας-από την ιδεολογία μέχρι το ιδιωτικό σας lifestyle.\nΗ γκάμα μέσων κοινωνικής δικτύωσης τυγχάνει αέναης διεύρυνσης, ωστόσο μετρήσιμα αποτελέσματα στατιστικών ερευνών, παρουσιάζουν ως επωφελέστερα τα εξής:\nH μεθοδική αξιοποίηση των παρεχόμενων δυνατοτήτων του Facebook, κρίνεται ως μείζονος σημασίας προϋπόθεση αποτελεσματικού Social Media Marketing πολιτικών προσωπικοτήτων.\nΟι τελευταίες έρευνες του Statista αναφέρουν τον αριθμό των 2 δισ. ενεργών χρηστών μηνιαίως, εκ των οποίων το 1,5 δισ. πραγματοποιεί επίσκεψη σε καθημερινή βάση· αρκετά σημαντικός πληθυσμός για να τον αγνοήσετε.\nΣε αντίθεση με το Facebook που οικοδομεί «διαδικτυακές φιλίες», το Twitter ή διαφορετικά «SMS του διαδικτύου», ευνοεί τη δημιουργία ακολούθων («followers»).\nΠρόκειται για την micro-blogging πλατφόρμα κοινωνικής δικτύωσης με τον γρηγορότερο χρόνο απόκρισης και την υψηλότερη εξειδίκευση περιεχομένου· κάτι που την καθιστά αξιόπιστο «εργαλείο» ανάπτυξης #branding.\nΗ λειτουργικότητα του Youtube αφορά το uploading videos και κάθε σχετική ενέργεια παρακολούθησής τους, (αναζήτηση, αναπαραγωγή, αποθήκευση).\nΗ δημοφιλία χρήσης της εν λόγω πλατφόρμας ως μέσο εφαρμογής Social Media Marketing και πολιτικής προβολής, έγκειται ακριβώς στη δύναμη της εικόνας.\nΠαραφράζοντας γνωστή φράση «αν η εξουσία είναι το ναρκωτικό σας, το Youtube είναι ο dealer σας». Όπου «εξουσία» συμπληρώνουμε «παγκόσμια», χάριν στις 76 υποστηριζόμενες γλώσσες που καλύπτουν το 95% του διαδικτυακού πληθυσμού.\nΚομβικά σημεία επιτυχίας στην προώθηση μέσω Social Media\nΕρωτευμένοι που διατυμπανίζουν τα συναισθήματά τους, influencers της διπλανής πόρτας που προσδοκούν εξαργύρωση views, shops και κοινωνικοί ακτιβιστές-όλοι χρησιμοποιούν τα μέσα κοινωνικής δικτύωσης προς επίτευξη κάποιου σκοπού.\nΠοιοι παράγοντες επηρεάζουν την αποτελεσματικότητα στρατηγικής;\nΗ έκφραση «Content is the King» συμπυκνώνεται όλη η επιδραστική λειτουργία του περιεχομένου στην πειθώ των αναγνωστών και την έμπνευση θετικών εντυπώσεων.\nΗ περίπτωση πολιτικής προώθησης μέσω Social Media, διαφέρει από κάθε άλλη καθώς ο προσωπικός στόχος προβάλλεται ως δημόσιο συμφέρον.\nΚάθε κείμενο πολιτικής τοποθέτησης ή ανακοίνωσης, όπως και κάθε βίντεο ή φωτογραφία που δημοσιεύεται στο λογαριασμό σας οφείλει να εξυπηρετεί:\nΤη συσπείρωση υποστηρικτών και την ενδυνάμωση φήμης σας.\nΤη θετική κινητοποίηση σκέψης κάθε υποστηρικτή αντιπάλου ή αναποφάσιστου εκλογέα.\nΤο περιεχόμενο επομένως οφείλει να είναι αυθεντικό, εύστοχο, κατανοητό, αλάνθαστο και να διαθέτει μέγεθος που να ευνοεί την αναγνωρισιμότητά του.\nΜια πολυπράγμων πολιτική περσόνα δεν χρειάζεται να απαντά στο εκάστοτε μήνυμα που λαμβάνει το ίδιο λεπτό-ούτε όμως και να καθυστερήσει.\nΈνα 24ωρο αποτελεί εύλογο χρονικό διάστημα ώστε να αποστείλετε μια έγκαιρη και ταυτόχρονα εμπεριστατωμένη απάντηση στον συνομιλητή σας.\nTiming- Συχνότητα δημοσίευσης\nSocial Media Marketing και Πολιτική είναι έννοιες των οποίων η αποτελεσματικότητα συνιστά επαλήθευση της φράσης «η σωστή ενέργεια την κατάλληλη στιγμή».\nΗ σωστή αντίληψη του κοινωνικού παλμού, των πολιτικών ευκαιριών και μια τακτικά ενεργή, αλλά όχι στα πλαίσια spamming παρουσία εφοδιάζουν το προφίλ σας με ποιότητα και κύρος.\nΗ εικόνα ενός εύστροφου και ικανού ηγέτη δεν συνάδει με την πιθανότητα παραπληροφόρησης ή τον σχολιασμό hoaxes ειδήσεων στο λογαριασμό του. Μπορείτε να ηγηθείτε μιας ολόκληρης εποχής; Μπορούμε να ηγηθούμε της επιτυχίας σας!\nPreviousPrevious post:Πολιτικό MarketingNextNext post:Σχεδιασμός Ιστοσελίδων


Διαγωνισμός από την Περιφέρεια Νοτίου Αιγαίου για την αποκατάσταση της Επαρχιακής Οδού Έμπωνα – Αγίου Ισιδώρου\nΗ Διεύθυνση Τεχνικών Έργων Δωδεκανήσου της Περιφέρειας Νοτίου Αιγαίου προκηρύσσει ανοιχτό διαγωνισμό για την ανάθεση του έργου «Αποκατάσταση βλαβών επί της Επαρχιακής Οδού Έμπωνα – Αγίου Ισιδώρου », με συνολικό προϋπολογισμό 64.000,00 ευρώ(συμπεριλαμβανομένου ΦΠΑ).\nΤο έργο αφορά σε παρεμβάσεις και εργασίες αποκατάστασης των επικίνδυνων βλαβών οι οποίες έχουν εμφανιστεί επί της Επαρχιακής Οδού Έμπωνα – Αγίου Ισιδώρου, συνολικού μήκους 13,95 km, για την ασφάλεια της κυκλοφορίας. Παράλληλα, προβλέπονται παρεμβάσεις για την συντήρηση της βατότητας της οδού, καθώς και για την αποκατάσταση βλάβης επί της Επαρχιακής Οδού Αγίου Ισιδώρου – Προφύλιας.\nΟ διαγωνισμός θα διεξαχθεί στις 16/2/2016, ημέρα Τρίτη και ώρα 10:00 πμ. Οι ενδιαφερόμενοι μπορούν να παραλάβουν τα συμβατικά τεύχη του διαγωνισμού σε ψηφιακή μορφή , τα σχετικά έγγραφα και περισσότερες πληροφορίες από την έδρα της Διεύθυνσης Τεχνικών Έργων Δωδεκανήσου, Πλατεία Ελευθερίας στη Ρόδο, μέχρι τις 11/2/2016, ημέρα Πέμπτη.\nΗ συνολική προθεσμία εκτέλεσης του έργου ορίζεται σε 120 ημερολογιακές ημέρες από την ημέρα υπογραφής της σύμβασης.\nΤο έργο χρηματοδοτείται από Πρόγραμμα Δημοσίων Επενδύσεων της Περιφέρειας Νοτίου Αιγαίου.\nDiagwnismos apo thn Perifereia Notiou Aigaiou Διαγωνισμός από την Περιφέρεια Νοτίου Αιγαίου για το «Κέντρο Νοτιοπελαγίτικης Οινογαστρονομίας» Η Διεύθυνση Τεχνικών Έργων Δωδεκανήσου της Περιφέρειας Νοτίου Αιγαίου 2016-01-22


Καμμένος: Η Τουρκία θα κερδίσει, αν αλλάξει πολιτική | Επισκόπηση τύπου | DW | 16.03.2016\nΕξηγήσεις για την αποστολή του ΝΑΤΟ στο Αιγαίο, αλλά και για παλαιότερες δηλώσεις του που είχαν προκαλέσει αίσθηση στη Γερμανία, δίνει ο υπουργός Άμυνας σε σημερινή συνέντευξή του στην Frankfurter Allgemeine (FAZ).\nΟ Πάνος Καμμένος τονίζει ότι «η απόφαση του ΝΑΤΟ είναι πολύ σαφής», σημειώνοντας επιπλέον ότι η απόφαση δεν κάνει λόγο για «πρόσφυγες» ή «μετανάστες» αλλά, γενικότερα, για «άτομα». Έτσι λοιπόν, κάθε «άτομο» που προέρχεται από την Τουρκία, θα πρέπει και να επιστρέφει εκεί. Αναφερόμενος στις περιπολίες του ΝΑΤΟ στο Αιγαίο ο υπουργός Άμυνας τονίζει ότι «η αποστολή τους έχει οριστεί επακριβώς. Τα πλοία του ΝΑΤΟ έχουν την αρμοδιότητα να παρατηρούν και να επιτηρούν το Αιγαίο, τόσο σε ελληνικά, όσο και σε τουρκικά χωρικά ύδατα. Θα υποστηρίζουν την τουρκική ακτοφυλακή για να μπορεί να σταματάει ένα σκάφος με πρόσφυγες πριν καν μπει στη θάλασσα». Επιπλέον, ο υπουργός Άμυνας τονίζει ότι «για πρώτη φορά έχουμε τώρα έναν κοινό δίαυλο επικοινωνίας».\nΤι ακριβώς σημαίνει αυτό; Ο Πάνος Καμμένος εξηγεί ότι όταν εάν πλοίο του ΝΑΤΟ καταγράψει τυχόν προετοιμασίες για απόπλου προσφυγικού σκάφους στις τουρκικές ακτές, θα ειδοποιεί την ελληνική και την τουρκική ακτοφυλακή, καθώς και την Frontex, δίνοντας και το ακριβές στίγμα. «Τότε θα είναι κατ΄αρχήν υποχρέωση της τουρκικής ακτοφυλακής να εμποδίζει τον απόπλου ή, εάν αυτό δεν καταστεί δυνατό, να σταματάει το σκάφος στη θάλασσα και να διασώζει τους επιβάτες, εφόσον βρίσκονται ακόμη σε τουρκικά χωρικά ύδατα. Εάν δεν γίνει ούτε αυτό και το σκάφος φτάσει στα ελληνικά χωρικά ύδατα, τότε θα το προσεγγίζει η δική μας ακτοφυλακή ή η Frontex. Εάν οι επιβαίνοντες πέσουν στο νερό, θα διασώζονται. Πλοία του ΝΑΤΟ θα διασώζουν πρόσφυγες μόνο αν δεν βρίσκεται στην περιοχή ούτε η ελληνική, ούτε η τουρκική ακτοφυλακή, αλλά ούτε και τα σκάφη της Frontex». Ο ανταποκριτής της FAZ αναφέρει συγκεκριμένο παράδειγμα: έστω ότι το γερμανικό πλοίο γενικής υποστήριξης Bonn, που κινείται στο Αιγαίο, διασώζει 25 άτομα. Τι θα γίνει μετά; Η απάντηση του υπουργού Άμυνας: «Το Bonn θα ειδοποιήσει την τουρκική ακτοφυλακή και θα της παραδώσει τα άτομα που έχει περισυλλέξει».\n«Εξαιρετική συνεργασία» με τη γερμανίδα υπουργό Άμυνας\nΤο γερμανικό πλοίο γενικής υποστήριξης Bonn\nΜία ενδιαφέρουσα ερώτηση από τον έμπειρο ανταποκριτή της FAZ: «Εάν δεν είσαστε υπουργός Άμυνας της Ελλάδας, αλλά της Τουρκίας, πώς θα εξηγούσατε τη συμφωνία στους ψηφοφόρους σας;». Ο Πάνος Καμμένος αποφεύγει τον σκόπελο: «Μου αρέσει η ερώτηση, αλλά είμαι υπουργός Άμυνας της Ελλάδας. Πιστεύω ότι έχει έρθει η ώρα και για την Τουρκία να βελτιώσει τις σχέσεις της με την ΕΕ και να κινηθεί σε διαφορετική κατεύθυνση στην εξωτερική της πολιτική. Είναι μία στιγμή, κατά την οποία ο τουρκικός λαός μπορεί να αποφασίσει να έρθει πιο κοντά στην Ευρώπη. Η Τουρκία περιστοιχίζεται από εχθρούς, έχει πολύ δύσκολες σχέσεις με τη Ρωσία, αλλά και με τις ΗΠΑ ή την Ευρώπη οι σχέσεις της δεν είναι οι καλύτερες. Μόνο να κερδίσει μπορεί, αν αλλάξει την εξωτερική της πολιτική».\nΑπαντώντας σε ερώτηση για τις ελληνογερμανικές σχέσεις, ο Πάνος Καμμένος τονίζει ότι διατηρεί εξαιρετική συνεργασία με τη γερμανίδα ομόλογό του Ούρσουλα φον ντερ Λάιεν, καθώς και οι δύο έχουν «τον ίδιο στόχο, αλλά και το ίδιο πρόβλημα». Καταλήγει λέγοντας ότι «είναι ιδιαίτερα σημαντικό να βρούμε μία ευρωπαϊκή λύση, μακριά από τις ακροδεξιές ιδέες που βλέπουμε σε ορισμένες νεότευκτες ευρωπαϊκές δημοκρατίες».\n«Δεν είχα πει αυτό...»\nΟ Π.Καμμένος κάνει λόγο για εξαιρετική συνεργασία με τη γερμανίδα ομόλογό του\nΣτο σημείο αυτό ο Πάνος Καμμένος καλείται να δώσει και μία εξήγηση για παλαιότερη δήλωσή του, όπως τουλάχιστον είχε καταγραφεί ή παρερμηνευθεί σε γερμανικά ΜΜΕ, ότι δηλαδή η Ελλάδα θα έστελνε όλους τους μετανάστες, μεταξύ αυτών και τρομοκράτες, στη Γερμανία. «Δεν είχα πει αυτό» διευκρινίζει ο υπουργός Άμυνας. «Είχα πει ότι χρειαζόμαστε μία κοινή πολιτική. Η πρότασή μου ήταν ότι η Γερμανία θα έπρεπε να βοηθήσει την Ελλάδα να σταθεροποιήσει την οικονομία της, γιατί μόνο μία ισχυρή χώρα μπορεί να ανταποκριθεί στην κοινή πολιτική να προστατεύσουμε την Ευρώπη από τον μεγάλο κίνδυνο της τρομοκρατίας. Είναι σαφές ότι οι τρομοκράτες προσπαθούν να στείλουν και κάποιους τρομοκράτες στην Ευρώπη, μαζί με τους πρόσφυγες. Τώρα η Ελλάδα και η Γερμανία συνεργάζονται, αυτό είναι πολύ σημαντικό. Η αποστολή του ΝΑΤΟ μπορεί να πετύχει. Όταν τα πλοία του ΝΑΤΟ δώσουν το παρών σε ολόκληρο το Αιγαίο, οι προσφυγικές ροές θα μειωθούν κατά 60-90%».\nΛέξεις κλειδιά Πάνος Καμμένος, ΝΑΤΟ, Αιγαίο, Τουρκία, Ούρσουλα φον ντερ Λάιεν\nΜόνιμος σύνδεσμος https://p.dw.com/p/1IDup


Στοχασμός στην Αγάπη και τη Συμπόνια | Ελληνο-Ινδική Εταιρεία Πολιτισμού & Ανάπτυξης\nΝοεμβρίου 22, 2015 March 6, 2016 deva\nΗ αγάπη είναι το Όλον. Δεν ορίζεται, δεν πλαισιώνεται, γιατί ρέει, γεννιέται αδιάκοπα, εμπεριέχει, περικλείει, χωράει όλες τις ιδέες, όλες τις αντιθέσεις, το φώς και το σκοτάδι. Αγαπώ σημαίνει κατανοώ. Ό,τι εισέρχεται στη σφαίρα της κατανόησης μου, το αγαπώ αληθινά, γιατί δεν ζητώ τίποτα πίσω, του δίνω χώρο να υπάρχει, να είναι αυτό που είναι. Αγάπη είναι το “Βλέπειν”, αμεσότητα βλέμματος, καθαρή ενατένιση, εκφραστική σιωπή.


Ο 16χρονος Ανδρεόπουλος του Παναθηναϊκού MVP της 3ης αγωνιστικής της Volley League\nΠρώτη καταχώρηση: Τετάρτη, 15 Νοεμβρίου 2017, 15:18\n«Δε νομίζω πως έχω πετύχει ακόμα τίποτα και δεν ήρθε η ώρα για να κάνω αφιερώσεις. Έχω πολύ δρόμο μπροστά μου και έχω πολλά να μάθω. Ευχαριστώ τους συμπαίκτες μου», δήλωσε ο Χαράλαμπος Ανδρεόπουλος μετά την ατομική διάκριση του. Ο μπαμπάς του και προπονητής του Δημήτρης σχολίασε: «Έχουμε κάνει μία συμφωνία με τον Χαράλαμπο: Θα κάνει πρωταθλητισμό εφόσον είναι άριστος μαθητής και προλαβαίνει να είναι εντάξει στις υποχρεώσεις του. Μέχρι στιγμής τα καταφέρνει, αλλά έχει να μάθει πολλά ακόμα. Είναι θετικό που βλέπουμε νέα παιδιά να πρωταγωνιστούν στις περισσότερες ομάδες της κατηγορίας. Είναι κίνητρο για τους νέους και νότα αισιοδοξίας για το άθλημα».\nΤελευταία ενημέρωση: Τετάρτη, 15 Νοεμβρίου 2017, 15:20\nΒόλεϊ: Άνετη νίκη και κορυφή για τον Ολυμπιακό


Γεννηματά σε Μητσοτάκη: Να σέβεται ό,τι συμβολίζει η σημαία του ΠΑΣΟΚ\nΓΕΝΝΗΜΑΤΑ ΣΕ ΜΗΤΣΟΤΑΚΗ: ΝΑ ΣΕΒΕΤΑΙ Ο,ΤΙ ΣΥΜΒΟΛΙΖΕΙ Η ΣΗΜΑΙΑ ΤΟΥ ΠΑΣΟΚ από Voria.gr article https://www.voria.gr/article/gennimata-se-mitsotaki-na-sevete-oti-simvolizi-i-simea-tou-pasok Η πρόεδρος του Κινήματος Αλλαγής σημείωσε πως το κόμμα έχει σταθερή ανοδική πορεία και πως χτίζεται σιγά - σιγά ένας νέος φορέας. 29.06.2019 17:02\nΓΕΝΝΗΜΑΤΑ ΣΕ ΜΗΤΣΟΤΑΚΗ: ΝΑ ΣΕΒΕΤΑΙ Ο,ΤΙ ΣΥΜΒΟΛΙΖΕΙ Η ΣΗΜΑΙΑ ΤΟΥ ΠΑΣΟΚ\n29/06/2019, 17:02 |\nΗ πρόεδρος του Κινήματος Αλλαγής σημείωσε πως το κόμμα έχει σταθερή ανοδική πορεία και πως χτίζεται σιγά - σιγά ένας νέος φορέας.\nΑπευθυνόμενη στον Κυριάκο Μητσοτάκη για το περιστατικό με τη σημαία του ΠΑΣΟΚ, υπογράμμισε ότι «η σημαία και τα σύμβολα του ΠΑΣΟΚ και ό,τι συμβολίζει το ΠΑΣΟΚ στην ελληνική κοινωνία δεν είναι σουβενίρ. Καλά κάνει και ζητάει τη σημαία για το γραφείο του, επειδή άκουσα ότι την ξέχασε μπορώ να του τη στείλω να την έχει. Καλό είναι να θυμάται όμως πως ό,τι συμβολίζει η σημαία του ΠΑΣΟΚ θα πρέπει να το σέβεται, γιατί θα το βρει απέναντί του. Εμείς θα είμαστε το προοδευτικό αντίβαρο στις ανεξέλεγκτες πολιτικές της ΝΔ και απέναντι στα εργασιακά δικαιώματα και απέναντι στο κοινωνικό κράτος και απέναντι στα δημόσια αγαθά. Να είναι σίγουρος ο κ. Μητσοτάκης ότι με όλες μας τις δυνάμεις θα είμαστε το αντίβαρο που χρειάζεται η χώρα. Και στη δική του ανεξέλεγκτη κυριαρχία και απέναντι στην ανευθυνότητα της αντιπολίτευσης ΣΥΡΙΖΑ. Γιατί είμαστε δύναμη σταθερότητας».


Την Τετάρτη η κηδεία του Τόλη Βοσκόπουλου - Melodia 88FM\nHome/ΔΙΑΦΟΡΑ/Την Τετάρτη η κηδεία του Τόλη Βοσκόπουλου\nΣύμφωνα με τις πρώτες πληροφορίες, η κηδεία του Τόλη Βοσκόπουλου που έφυγε σήμερα από τη ζωή σε ηλικία 81 ετών, θα γίνει την Τετάρτη 21 Ιουλίου στις 15:00 από το Α’ Νεκροταφείο.\nΕκεί, οι συγγενείς, φίλοι και θαυμαστές του μεγάλου λαϊκού τραγουδιστή θα έχουν την ευκαιρία να τον αποχαιρετήσουν για τελευταία φορά.\nΤις τελευταίες μέρες νοσηλευόταν στο 251 Γενικό Νοσοκομείο Αεροπορίας.\nΣτις 26 Ιουλίου θα είχε τα γενέθλιά του.\nΟ Τόλης Βοσκόπουλος γεννήθηκε στις 26 Ιουλίου του 1940 στον Πειραιά (Κοκκινιά). Είναι το 20ο παιδί της οικογένειας και πρώτος γιός! Πρωτοεμφανίστηκε στο θέατρο το 1958, σε ηλικία 18 ετών σε σκηνοθεσία Θάνου Τράγκα, και πέντε χρόνια αργότερα, το 1963, έκανε το ντεμπούτο του στον κινηματογράφο. Μπήκε στη δισκογραφία με το τραγούδι Βήμα-βήμα του αξέχαστου μουσικοσυνθέτη Λυκούργου Μαρκέα. Η καθιέρωσή του στο πεντάγραμμο ήρθε με την Άγωνία τη σημαδιακή χρονιά του 1968 (σύνθεση Γιώργου Ζαμπέτα) που μέσα σε πολύ λίγο χρονικό διάστημα ξεπέρασε τις 300.000 πωλήσεις, ένα άπιαστο νούμερο για εκείνη την εποχή.\nΒασιλακόπουλος: Αντί για εφαρμογή τοπικών lockdown να γίνει σοβαρή αστυνόμευση\nΤο ηλεκτρονικό ΚΕΠ άλλη μία ψηφίδα χειροπιαστής κοινωνικής φροντίδας


Αυτά είναι τα μέτρα για να χτυπηθεί η ΟΙΚΟΝΟΜΙΚΗ ΚΑΤΑΡΡΕΥΣΗ- Έτσι δεν θα εχουμε ανέργους… Οι προτάσεις του Κ.Βελόπουλου… – Voice News\nΑυτά είναι τα μέτρα για να χτυπηθεί η ΟΙΚΟΝΟΜΙΚΗ ΚΑΤΑΡΡΕΥΣΗ- Έτσι δεν θα εχουμε ανέργους… Οι προτάσεις του Κ.Βελόπουλου…\n17/03/2020\tΕΛΛΗΝΙΚΗ ΛΥΣΗ\nΣΗΜΕΙΑ ΟΜΙΛΙΑΣ ΠΡΟΕΔΡΟΥ ΕΛΛΗΝΙΚΗΣ ΛΥΣΗΣ ΚΥΡΙΑΚΟΥ ΒΕΛΟΠΟΥΛΟΥ ΚΑΤΑ ΤΗ ΔΙΑΡΚΕΙΑ ΤΗΣ ΣΥΖΗΤΗΣΗΣ ΣΤΗΝ ΟΛΟΜΕΛΕΙΑ ΤΗΣ ΒΟΥΛΗΣ ΤΟΥ Σ/Ν ΤΟΥ ΥΠΟΥΡΓΕΙΟΥ ΕΞΩΤΕΡΙΚΩΝ ΜΕ ΘΕΜΑ ; ΚΥΡΩΣΗ ΣΥΜΒΑΣΗΣ ΔΩΡΕΑΣ ΜΕΤΑΞΥ ΤΟΥ ΚΟΙΝΩΦΕΛΟΥΣ ΙΔΡΥΜΑΤΟΣ ΜΕ ΤΗΝ ΕΠΩΝΥΜΙΑ ΑΛΕΞΑΝΔΡΟΣ Σ. ΩΝΑΣΗΣ ΤΗΣ ΑΝΩΝΥΜΗΣ ΕΤΑΙΡΕΙΑΣ ΜΕ ΤΗΝ ΕΠΩΝΥΜΙΑ “ΑΡΙΟΝΑ ΕΛΛΑΣ ΑΝΩΝΥΜΗ ΕΤΑΙΡΕΙΑ ΚΑΛΛΙΤΕΧΝΙΚΩΝ ΚΑΙ ΠΟΛΙΤΙΣΤΙΚΩΝ ΕΚΔΗΛΩΣΕΩΝ ΤΕΧΝΙΚΗ ΟΙΚΟΔΟΜΙΚΗ” ΚΑΙ ΤΟΥ ΕΛΛΗΝΙΚΟΥ ΔΗΜΟΣΙΟΥ .\nΘα ξεκινήσω με το νομοσχέδιο. Καλές είναι οι εκθέσεις ιδεών αλλά είναι για τις πανελλαδικές όχι για τη χώρα. Μιλάτε για ενίσχυση της χώρας και μιλάτε με ξένους όρους χωρίς να αναφέρετε ακριβείς δράσεις. Καλούμαστε να ψηφίσουμε κάτι αλλά δεν ξέρουμε τι είναι.\nGepostet von VoiceNews.gr am Dienstag, 17. März 2020\nΚατ’ αρχήν γιατί είναι για την δωρεά του Ιδρύματος Ωνάση υπεύθυνο το Υπουργείο Εξωτερικών και όχι το Υπουργείο Πολιτισμού; Υπάρχει περίπτωση να προκύψει εξωτερική πολιτική από το εν λόγω ίδρυμα;\nΑντίθετα διαφημίζει το ίδρυμα την Ελλάδα και ταυτόχρονα διαφημίζεται το όνομα του ιδρύματος. Διαφημίζεται το ίδιο το ίδρυμα. Τι είδους δωρεά είναι αυτή; Δίνει ένα και παίρνει 20. Δεν λέω όχι στις χορηγίες και τις δωρεές αλλά θα μπορούσε να γίνει άλλου είδους δωρεά. Ο Αβέρωφ είχε κάνει δωρεά το θωρηκτό και ο στρατός μας κατατρόπωσε τον τουρκικό στόλο. Ο Ζάππας έφτιαξε το Ζάππειο. Αυτό είναι εθνική ευεργεσία. Αντίθετα εδώ έχουμε μια δωρεά με ταυτόχρονη απαλλαγή του Ιδρύματος Ωνάση από τον φόρο ακίνητης περιουσίας που ψήφισε ο ΣΥΡΙΖΑ. Για να μην αναφερθώ στο Ίδρυμα Νιάρχος, που τσιμεντώσατε την παραλιακή, πνίξατε το παραλιακό μέτωπο για να κάνετε μια τεράστια προβλήτα.\nπαιρνετε λεφτά από τον Ελ Τσάπο είπε ο Κ.Βελόπουλος…\nΑν θέλετε να αποκαταστήσετε την εικόνα της χώρας ας πάρουμε 800 χιλιάδες ευρώ να αγοράσουμε σκάφη για το λιμενικό. Να πάρουμε κάτι για να το δώσουμε στα παιδιά στον Έβρο, τους αστυνομικούς, που δεν έχουν τις εξαρτήσεις, τον κατάλληλο εξοπλισμό που απαιτείται για να αμυνθούν. Εγώ ξέρω ότι οι εθνικοί ευεργέτες έδιναν χωρίς να περιμένουν να πάρουν. Αυτοί εδώ δίνουν για να απαιτούν και να παίρνουν.\nΠάμε στον Κορωναϊό. Η αγορά κύριοι καταρρέει. Στις επιχειρήσεις μου είχα 57% καθίζηση του τζίρου. Δεν βγαίνει η οικονομία με αυτά τα νούμερα. Δεν θα επιβιώσουν ούτε τα ασφαλιστικά ταμεία με τα μηδενικά επιτόκια.\nΌταν η Κομισιόν δίνει 37 δισεκατομμύρια ευρώ για την στήριξη όλης της οικονομίας της ΕΕ και η Γερμανία, μόνο για την δική της οικονομία δίνει 500 δισεκατομμύρια ευρώ, αυτό σημαίνει ότι δεν υπάρχει ενωμένη Ευρώπη. Άρα είμαστε μόνοι μας.\nEπιτέλους πείτε την αλήθεια. Είμαστε μόνοι – δεν υπάρχει ευρωπαική αλληλεγγύη…\nΣτην Ολλανδία, 27.000 εταιρείες ζητούν κάλυψη του μισθολογικού κόστους των εταιρειών από το κράτος και στην Ελλάδα δεν το συζητάμε καν. Δεν θέλετε να συζητήσουμε όλοι μαζί. Να μαζευτούμε, να καταθέσουμε γραπτώς προτάσεις. Δεν το κάνετε.\nΟ κ. Άδωνις Γεωργιάδης είπε ότι η χώρα έχει επάρκεια σε προϊόντα. Ποια επάρκεια; Αφού για να παράξουμε κάτι πρέπει να κάνουμε εισαγωγή των πρωτογενών υλικών. Δεν έχουμε αιθυλική αλκοόλη! Δεν μπορούμε να παράξουμε οι ίδιοι! Πρέπει να κάνουμε εισαγωγή.\nΠλάκα μας κάνετε ,είπε ο Κ.Βελόπουλος- Τι δουλειά έχει με το 1821 η κα Αγγελοπούλου…\nΓΙΑ ΕΠΙΔΟΜΑΤΑ ΣΕ ΓΙΑΤΡΟΥΣ – ΝΟΣΗΛΕΥΤΕΣ – ΑΣΤΥΝΟΜΙΚΟΥΣ – ΣΚΟΥΠΙΔΙΑΡΙΔΕΣ ( ΥΠΑΛΛΗΛΟΥΣ ) ΑΠΟ 7:51 ΕΩΣ 8:30 ΕΠΙΣΥΝΑΠΤΟΜΕΝΟΥ ΒΙΝΤΕΟ\nΚαι στο σημείο πρέπει να ευχαριστήσουμε τους γιατρούς, τους νοσηλευτές, του αστυνομικούς, του σκουπιδιάρηδες, τους πυροσβέστες, τους δημοσίους υπαλλήλους, που δουλεύουν για όλους εμάς. Δεν αρκεί όμως ένα ευχαριστώ και μερικά παλαμάκια. Να τους δώσουμε κάτι παραπάνω, ένα εφ’ άπαξ επίδομα, για να εκφράσουμε τις ευχαριστίες μας. Όχι δεν το κάνετε αυτό. Αντίθετα τους λέτε: τρέξτε, δουλέψτε με το φιλότιμό σας και εμείς νίπτουμε τας χείρας μας.\nΝα κάνουμε κάτι για να ενισχύσουμε αυτή την ώρα την οικονομία που βρίσκεται σε τέλμα:\nΓΙΑ ΠΡΟΤΑΣΕΙΣ ΕΛΛΗΝΙΚΗΣ ΛΥΣΗΣ ΑΠΟ ΑΠΟ 8:33 ΕΩΣ 9;52 ΕΠΙΣΥΝΑΠΤΟΜΕΝΟΥ ΒΙΝΤΕΟ ΟΜΙΛΙΑΣ\nΝα κατεβάσουμε το ΦΠΑ των προϊόντων για να κινηθεί ο τζίρος, να κινηθεί η αγορά και να στηρίξουμε την ρευστότητα, μέχρι να λυθεί το πρόβλημα. Να δώσουμε αναβολή της πληρωμής των φόρων. Αλλά αυτά να γίνουν άμεσα. Γιατί από το αποφασίζω μέχρι το ενημερώνω την επιχείρηση χρειάζεται χρόνος. Να αποζημιώσουμε τις επιχειρήσεις για τις εισφορές κοινωνικής ασφάλισης. Και σε δεύτερο χρόνο να βοηθήσουμε τις τουριστικές επιχειρήσεις, γιατί ο τουρισμός ΔΕΝ είναι βαριά βιομηχανία. Όταν ο επιχειρηματίας έχει εκατοντάδες εργαζόμενους και δεν μπορεί στο τέλος του μηνός να τους πληρώσει θα τον αναγκάσετε να κάνει περικοπές και να προχωρήσει σε απολύσεις. Κλείστε το χρηματιστήριο που καταρρέει. Να κλείσουμε το τελωνείο Κήπων. Βγήκε στην Θράκη ο πρόεδρος του ΟΕΕΘ και ζητά να κλείσετε το τελωνείο. Γιατί δεν το κάνετε;\nΤο θέμα με την ΝΔ είναι ότι ακούτε τις προτάσεις μας αλλά τις υιοθετείτε με χρονο-καθυστέρηση.\nΓΙΑ ΑΙΣΧΡΟΚΕΡΔΕΙΑ ΜΑΣΚΕΣ ΑΠΟ 10:30 ΕΩΣ 10:59 ΤΟΥ ΕΠΙΣΥΝΑΠΤΟΜΕΝΟΥ ΒΙΝΤΕΟ ΟΜΙΛΙΑΣ\nΠροχωρήστε σε ελέγχους στο κόστος των προϊόντων που πωλούν τα φαρμακεία: μάσκες, γάντια, απολυμαντικά κλπ. για να καταπολεμήσετε την αισχροκέρδεια. Γιατί πρέπει οι πολίτες να πληρώνουν 4 και 5 ευρώ την μάσκα;\nΚατέρρευσε η τιμή του πετρελαίου παγκοσμίως και κανείς δεν κάνει ελέγχους στα πρατήρια και τα διυλιστήρια. Γιατί; Δεν κάνετε κανέναν έλεγχο στο κόστος των τροφίμων.\nΓΙΑ ΔΙΟΔΙΑ ΚΛΕΙΣΙΜΟ ΑΠΟ 11:19 ΕΩΣ 11:47 ΕΠΙΣΥΝΑΠΤΟΜΕΝΟΥ ΒΙΝΤΕΟ ΟΜΙΛΙΑΣ\nΚλείστε τα ταμεία στα διόδια. Είμαστε σε έκτακτη ανάγκη. Γιατί, κάποιος που φεύγει από το χωριό του για να πάει στο νοσοκομείο, πρέπει να πληρώνει 5 διόδια στην σειρά μέχρι να φθάσει στην Αθήνα; Για να παίρνουν λεφτά οι κατασκευαστικές; Προχωρήστε σε αναστολή των πλειστηριασμών.\nΓΙΑ ΚΛΕΙΣΙΜΟ ΕΚΚΛΗΣΙΩΝ – ΤΖΑΜΙΑ ΑΠΟ 12:03 ΕΩΣ 12:27 ΕΠΙΣΥΝΑΠΟΜΕΝΟΥ ΒΙΝΤΕΟ ΟΜΙΛΙΑΣ\nΟ πρωθυπουργός με χθεσινή απόφασή του προχώρησε στο κλείσιμο όλων των εκκλησιών, χωρίς να ρωτήσει την Εκκλησία της Ελλάδος. Τα 170 παράνομα τζαμιά που λειτουργούν τώρα στην Αθήνα (αυτό αναφέρθηκε σε ρεπορτάζ του STAR πριν μια εβδομάδα) θα τα κλείσει; Μιλάμε για 170 τζαμιά – μια υγειονομική βόμβα!\nΣτην Μυτιλήνη πριν λίγες μέρες έγινε πορεία των ΜΚΟ και δεν συνέλαβαν κανέναν παρά τα απαγορευτικά μέτρα. Τώρα που ο Κωνσταντίνου του ΑΝΤΑΡΣΥΑ ανακοίνωσε ότι θα κάνει πορεία στην Αθήνα στις 21 Μαρτίου θα τους συλλάβετε;\nΝα ξέρετε ότι αυτή η ιστορία με τον Κορωναϊό θα αποδείξει ότι ο ακρο – νέο – φιλελευθερισμός κατέρρευσε όπως ακριβώς καταρρέει και το σύστημα υγείας. Κλείσατε νοσοκομεία, απολύσατε γιατρούς και τώρα έρχεστε αντιμέτωποι με αυτό που κάνατε τα τελευταία 20 χρόνια. Όμως αυτό αποδεικνύει ότι έχει καταρρεύσει μια ολόκληρη ιδεολογία: ο ακρο – νέο – φιλελευθερισμός. Και δυστυχώς αυτό θα πληρώσει ο πατέρας μου, ο πατέρας σας, τα παιδιά μας. Επιτέλους αποφασίστε να βγείτε από το σκοτάδι και να δείτε το φως. Ακούστε την ΕΛΛΗΝΙΚΗ ΛΥΣΗ και θα πάτε μπροστά.\nΤΟ ΕΠΙΣΥΝΑΠΤΟΜΕΝΟ ΒΙΝΤΕΟ ΠΡΟΕΡΧΕΤΑΙ “ΚΑΘΑΡΟ” ΑΠΟ ΤΟ ΜΟΝΤΑΖ ΤΗΣ ΒΟΥΛΗΣ\nΠροηγούμενο O COVID-19 επανακαθορίζει και την γεωπολιτική σκηνή παγκοσμίως…. Όλα διαφορετικά το 2021…\nΕπόμενο Bloomberg: «Ο κορωνοϊός απειλεί την οικονομική ανάκαμψη της Ελλάδας»…


Σε δήλωση στήριξης από το Eurogroup και το Ecofin ελπίζει ο Γ. Στουρνάρας - Marketnews.gr\nΣε δήλωση στήριξης από το Eurogroup και το Ecofin ελπίζει ο Γ. Στουρνάρας\nΣε δήλωση στήριξης από το Eurogroup και το Ecofin ελπίζει ο υπουργός Οικονομικών, Γιάννης Στουρνάρας, ο οποίος ενημέρωσε τον πρωθυπουργό και τον αντιπρόεδρο της κυβέρνησης για την αυριανή συνεδρίαση.\nΕξερχόμενος του Μεγάρου Μαξίμου, ο κ. Στουρνάρας δήλωσε «αύριο έχουμε το Eurogroup, έχουμε το Ecofin. Στην ουσία, η οικονομική καρδιά της Ευρώπης χτυπάει στην Ελλάδα. Είναι όλοι οι υπουργοί Οικονομικών, οι Κεντρικοί Τραπεζίτες, Εμπορικοί Τραπεζίτες. Ενημέρωσα για το τι μέλλει γενέσθαι».\nΑπαντώντας σε σχετική ερώτηση, ο υπουργός δήλωσε ότι αύριο «θα αναγνωριστούν οι θυσίες του ελληνικού λαού και οι προσπάθειές του», ενώ ερωτηθείς για το αν περιμένει κάποια δήλωση στήριξης απάντησε «θα δούμε».


Σαντορίνη: Μπράβοι επιτέθηκαν σε υπάλληλο Πολεοδομίας, λουκέτο στην υπηρεσία ~ ΣΕΡΙΦΟΣ\n7/16/2018 11:18:00 μ.μ. Τοπικά νεα, Τοπικά νέα No comments\nΑπίστευτο... Χωρίς προηγούμενο... Επίθεση με γροθιές από δύο άγνωστους, εύσωμους άντρες, δέχθηκε σήμερα (16/7) το πρωί ο προϊστάμενος της Υπηρεσίας Δόμησης (Πολεοδομίας) Θήρας Λευτέρης Παπαδόπουλος, μέσα στον χώρο της υπηρεσίας.\nΟι άγνωστοι τον ακινητοποίησαν και άρχισαν να τον γρονθοκοπούν βίαια, απαιτώντας να επαναλάβει τρεις φορές ότι δε θα ξανασχοληθεί με την οικοδομική άδεια συγκεκριμένου επιχειρηματία, ενώ στη συνέχεια τράπηκαν σε φυγή αφήνοντας τον χώρο της υπηρεσίας άνω κάτω και έχοντας προκαλέσει υλικές ζημιές.\nΑμέσως ενημερώθηκε η Δημοτική Αρχή η οποία μετέβη στην ΥΔΟΜ και διακόμισε τον τραυματισμένο υπάλληλο στο Γενικό Νοσοκομείο Θήρας, όπου και του έγιναν όλες οι απαραίτητες εξετάσεις. Παράλληλα κλήθηκε και η Αστυνομία, αλλά όταν μετέβη στον χώρο οι δράστες είχαν εξαφανιστεί.\nΟ δήμαρχος Σαντορίνης εξέφρασε φόβους καθώς, όπως σημείωσε, τέτοιου είδους φαινόμενα εκφοβισμού συμβαίνουν αρκετά συχνά. Αναφορικά με το προκλητικό και καταδικαστέο γεγονός εξέδωσαν ανακοινώσεις τόσο η Δημοτική Αρχή Θήρας, όσο και η παράταξη της Λαϊκής Συσπείρωσης. Τονίζεται πως ήδη είναι σε εξέλιξη οι έρευνες της Αστυνομίας. Δημοτική Αρχή Θήρας Γύρω στις 10.30 το πρωί δύο (2) άγνωστοι, εύσωμοι άντρες εισήλθαν στην Υπηρεσία Δόμησης Θήρας (ΥΔΟΜ) αναζητώντας τον προϊστάμενο της υπηρεσίας και ρωτώντας «Ποιος είναι ο Παπαδόπουλος».\nΑμέσως ενημερώθηκε η Δημοτική Αρχή η οποία μετέβη στην ΥΔΟΜ και διακόμισε τον τραυματισμένο υπάλληλο στο Γενικό Νοσοκομείο Θήρας όπου και του έγιναν όλες οι απαραίτητες εξετάσεις. Παράλληλα κλήθηκε και η Αστυνομία, αλλά όταν μετέβη στον χώρο οι δράστες είχαν εξαφανιστεί.\nΟ Δήμος Θήρας δηλώνει κατηγορηματικά ότι σκοτεινά συμφέροντα δεν πρόκειται να τον εκτρέψουν από την προσπάθεια που κάνει για να επικρατεί η έννομη τάξη στο νησί μας. Καλεί την Πολιτεία, για μία ακόμη φορά, να στελεχώσει τις δημοτικές και κρατικές υπηρεσίες οι οποίες είναι δραματικά υποστελεχωμένες.\nΑίτημα που έχει επανειλημμένως γνωστοποιηθεί στα αρμόδια υπουργεία. Είναι άσειστη η βούληση της Δημοτικής Αρχής να συνεχίσει την προσπάθεια να παταχθεί η ανομία με κάθε δυνατό και νόμιμο τρόπο. Πράξεις αυτού του είδους δεν «τρομοκρατούν» κανέναν και πολύ περισσότερο δεν θα σταματήσουν τις ενέργειες της Δημοτικής Αρχής προς αυτή την κατεύθυνση. Λαϊκή Συσπείρωση Θήρας\nΗ Δημοτική παράταξη της Λαικής Συσπείρωσης Θήρας, καταγγέλλει την απροκάλυπτη και άνανδρη επίθεση τραμπούκων, σε βάρος υπαλλήλου του Γραφείου Δόμησης του Δήμου Θήρας. Τα μεγάλα οικονομικά συμφέροντα προσπαθούν να επιβληθούν και μέσω τραμπουκισμών, που απειλούν τη σωματική ακεραιότητα και τη ζωή των δημοσίων λειτουργών.\nΗ Κυβέρνηση και τα αρμόδια Υπουργεία οφείλουν άμεσα και χωρίς καθυστέρηση να διαλευκάνουν την υπόθεση δεδομένου ότι οι τραμπούκοι απειλώντας φώναζαν ‘’ κάτω τα χέρια από την άδεια του Μεταξά’’. Κλείσιμο ΥΔΟΜ Θήρας Ο Δήμος Θήρας ανακοινώνει ότι μετά το απαράδεκτο συμβάν βίας και τραμπουκισμού που σημειώθηκε σήμερα 16.07.2018 στα γραφεία της ΥΔΟΜ ΘΗΡΑΣ, εκτός από τον τραυματισμό του προϊστάμενου, προξένησε και φθορές σε υπολογιστές και στο φωτοτυπικό που υπάρχουν στο χώρο.\nΠαράλληλα έχει προξενηθεί αναστάτωση στο αρχείο της υπηρεσίας και ως εκ τούτου η ΥΔΟΜ θα παραμείνει κλειστή από σήμερα Δευτέρα 16.07.2018 έως και τη Δευτέρα 23.07.2018. Δελτίο Ενημέρωσης Δήμου Θήρας


Αρχική Οι δράσεις μας Τα newsletter μας e-library e-library 22-08-2020\nΑκούστε τα ηχητικά αρχεία/podcast της εκπομπής "Athens Calling" (06/7) εδώ (Α' Μέρος) και εδώ (Β΄ Μέρος) με θέμα συζήτησης: Covid 19 και Ψυχική Υγεία. Πως μπορούμε να ενδυναμώσουμε την Ψυχική Ανθεκτικότητα σε συνθήκες Αβεβαιότητας. Καλεσμένoι οι: Γιώργος Χριστοδούλου, ομ. Καθηγητής Ψυχιατρικής του Πανεπιστημίου Αθηνών, Χάρης Πίσχος, Ψυχολόγος MSc – Υπαρξιακός Συστημικός Ψυχοθεραπευτής, Βασιλική Πέτσα, Συγγραφέας. Δείτε επίσης εδώ (εισαγωγή) και εδώ τη live μετάδοση της εκπομπής.\nΗ Πρόεδρος της Δημοκρατίας για τον Δεκαπενταύγουστο\n"«Πάσχα του καλοκαιριού» ονόμασε τον Δεκαπενταύγουστο ο Φώτης Κόντογλου. Σύμβολο της καταπάτησης του θανάτου, γιατί η Παναγία μπορεί να «εκοιμήθη», δεν «κατέλιπε», όμως, τον «κόσμον». Ο λαός μας τής το ανταποδίδει, θεωρώντας την παντοτινή μητέρα, τροφό και προστάτιδα, εκείνη που γρηγορεί και μεσιτεύει. Δείτε εδώ την πλήρη δήλωση της ΠτΔ Κατερίνας Σακελλαροπούλου.\nΗλίας Μόσιαλος: Η αντιμετώπιση της πανδημίας θα γίνει με συντονισμένες δράσεις της πολιτείας\n"Η αντιμετώπιση της πανδημίας θα γίνει με συντονισμένες δράσεις της πολιτείας, των κοινωνικών φορέων και των πολιτών. Με συνεννόηση με όλες τις πολιτικές δυνάμεις και τους φορείς των εργαζομένων και των εργοδοτών. Θα γίνει με σχέδιο που θα περιλαμβάνει διαφορετικά σενάρια εξέλιξης της πανδημίας και στην Ελλάδα και παγκοσμίως. Δεν θα είναι άθροισμα αντανακλαστικών κινήσεων αλλά συνεκτικό και συγκροτημένο σχέδιο που θα αποτρέπει την πιθανότητα ενός νέου lockdown. Ένα σχέδιο που θα το εφαρμόζουν όλοι, και κυρίως τα δημόσια πρόσωπα, χωρίς εξαιρέσεις. Δεν υπάρχουν μαγικές λύσεις, ούτε είναι πάντα εφικτή η αντιγραφή πολιτικών από άλλες χώρες". Δείτε εδώ την ανάρτηση (fb, 21/8).\n"Ένα τριπλό μπράβο" του Περικλή Βασιλόπουλου\n"Διπλό Μπράβο στον Ηλία Μόσιαλο! Μαζί με τoν Ιταλό πρώην πρωθυπουργό Μάριο Μόντι οι κρίσιμοι ανθρωποι στην πανευρωπαική Επιτροπή αναμόρφωσης των συστημάτων Υγείας στη μετά covid-19 εποχή κάνουν προτάσεις για το κεντρικό θέμα παγκοσμίως και στην Ευρώπη. Δεύτερο μπράβο γιατί ήταν και είναι ο βασικός ελληνας επιστήμονας που με το διεθνές κύρος και γνώση βοήθησε την ελληνική κυβέρνηση να πάρει έγκαιρα μέτρα για τον κορωνοϊό όταν πολλοί άλλοι παράγοντες ταλαντεύονταν σοβαρά". Δείτε εδώ την πλήρη ανάρτηση (fb, 12/8) και εδώ την επίσημη ανακοίνωση του Παγκόσμιου Οργανισμού Υγείας.\n"Στον (...ανηφορικό) δρόμο της επιστροφής" του Αντώνη Παπαγιαννίδη\n"Όλοι το γνώριζαν, όλοι το αποδέχονταν ότι η επαναδρομολόγηση της συζήτησης για την οικονομική πολιτική της αμέσως επόμενης περιόδου («τώρα που δίπλωσε το καλοκαίρι») θα καθοδηγείται κυρίως από την – διαφαινόμενη, μέρα την ημέρα – εξέλιξη της πανδημίας του Covid-19. Για την ώρα, η αναζωπύρωση /πύκνωση των κρουσμάτων απωθεί τις ελπίδες για μια αισιόδοξη εξέλιξη σε επίπεδο οικονομικών επιπτώσεων. Οι κάποιες εβδομάδες τουριστικής λειτουργίας ήδη περνούν σε βαθμιαίο πάγωμα, ενώ μέτρα τοπικών lock-down κι ακόμη περισσότερο πυκνές διαρροές για επόμενες φάσεις περιοριστικών ρυθμίσεων σκοτεινιάζουν κι άλλο τον ορίζοντα". Δείτε εδώ το άρθρο που δημοσιεύτηκε στην "Ναυτεμπορική" (22/8) και στο koinoniapoliton.gr\n"Οφειλόμενη απάντηση στον Νίκο Κοτζιά. Και μερικές γενικότερες σκέψεις για τα ελληνοτουρκικά" του Νίκου Μπίστη\n"Με ανάρτηση του στο διαδίκτυο ο Νίκος Κοτζιάς επιτίθεται στους «νεοσημιτικούς του ΣΥΡΙΖΑ και τους λεγόμενους 53» που διαφωνούν μαζί του στα ελληνοτουρκικά . Δικές του είναι οι διατυπώσεις, αυτός πρέπει να εξηγήσει πόθεν το πρόθεμα «νέο» για εμάς και γιατί οι 53 είναι λεγόμενοι. Πάντως όλοι καταλάβαμε σε ποιους απευθύνεται και αν έμεινε κανείς με την απορία το διευκρίνησε ο Παύλος Πολάκης που έσπευσε να συμφωνήσει μαζί του συνοδεύοντας την συμφωνία του με δυο φωτογραφίες, μία του Τσακαλώτου και μια δική μου". Δείτε εδώ την ανάρτηση (fb, 17/8).\n"Η εκδίκηση του Σημίτη" του Παντελή Καψή\n"Δεν ξέρω αν το έχετε καταλάβει αλλά, κατά τα φαινόμενα, η φάση που περνά σήμερα η χώρα θα μπορούσε να χαρακτηριστεί δεύτερη περίοδος Σημίτη. Όπου μπορεί μεν να μην είναι πια πρωθυπουργός αλλά καθορίζει όχι μόνο τα της κυβέρνησης αλλά και τις εξελίξεις στην αντιπολίτευση. Κι αυτό δεν το λένε οι οπαδοί του αλλά μερικοί από τους πιο φανατικούς αντιπάλους του. Πρόσφατα, για παράδειγμα, η δεξιά Εστία κυκλοφόρησε με βασικό τίτλο «Συγκυβέρνησις Μητσοτάκη-Σημίτη»". Δείτε εδώ το άρθρο (athensvoice.gr, 14/8).\nΔείτε τη συνταγή "Παγωτό κεράσι εύκολο και λάιτ σαν σορμπέ" (pandespani.com).


Πρακτικό Έδρας Ένωσης - Ένωση Σωματείων Πετοσφαίρισης Μακεδονίας - espem.gr\nΠΡΑΚΤΙΚΟ ΓΕΝΙΚΗΣ ΣΥΝΕΛΕΥΣΗΣ ΓΙΑ ΣΥΣΤΑΣΗ ΕΝΩΣΗΣ Β΄ ΠΕΡΙΦΕΡΕΙΑΣ\nΣτα Γιαννιτσά σήμερα 15 Ιουνίου 2003 ημέρα Κυριακή, συνήλθαν οι κάτωθι νόμιμοι εκπρόσωποι των σωματείων μελών της Ελληνικής Ομοσπονδίας Πετοσφαίρισης ήτοι :\n1. Ο κ. Δημητριάδης Πυθαγόρας για το σωματείο ΓΑΣ ΜΕΓΑΣ ΑΛΕΞΑΝΔΡΟΣ ΓΙΑΝΝΙΤΣΩΝ\n2. Ο κ. Προύσαλης Βασίλειος για το σωματείο ΕΓΣ ΖΑΦΕΙΡΑΚΗΣ ΝΑΟΥΣΑΣ\n3. Ο κ. Αυλίδης Δημήτριος για το σωματείο ΜΑΣ ΝΙΚΗ ΑΙΓΙΝΙΟΥ\n4. Ο κ. Χρυσίδης Αντώνιος για το σωματείο ΠΑΣ ΙΚΑΡΟΣ ΕΔΕΣΣΑΣ\n5. Ο κ. Βενετικίδης Λάζαρος για το σωματείο ΦΕΣ ΑΡΙΣΤΟΤΕΛΗΣ ΣΚΥΔΡΑΣ\n6. Ο κ. Κάκαλος Γεώργιος για το σωματείο ΑΣΠ ΠΑΝΘΕΟΝ ΛΙΤΟΧΩΡΟΥ\n7. Ο κ. Γυμνόπουλος Παρασκευάς για το σωματείο ΓΣ ΚΟΖΑΝΗΣ\n8. Ο κ. για το σωματείο ΦΣ ΑΡΙΩΝ ΠΤΟΛΕΜΑΙΔΑΣ\n9. Ο κ. Κουταλίδης Βασίλειος για το σωματείο ΑΣ ΑΛΕΞΑΝΔΡΟΣ ΑΞΙΟΥΠΟΛΗΣ\n10. Ο κ. Κυριάκου Κων/νος για το σωματείο ΓΣ ΓΡΕΒΕΝΩΝ\nΟι δύο τελευταίοι εκπρόσωποι δεν είχαν την έγγραφη εξουσιοδότηση των σωματείων τους αλλά επειδή ήταν γνωστοί στους υπόλοιπους εκπροσώπους το σώμα με ομόφωνη απόφαση τους δέχτηκε να εκπροσωπήσουν του συλλόγους τους.\nΟ κ. Μεϊχανετσίδης Παν. (πρόεδρος του ΓΣ Κοζάνης) παρουσιάζει έγγραφο του συλλόγου ΔΙΑΣ ΚΑΣΤΟΡΙΑΣ για εκπροσώπηση στην Γεν Συνέλευση. Όταν δε του γνωστοποιείται ότι ο συγκεκριμένος σύλλογος δεν έχει δικαίωμα ψήφου τότε παρουσιάζει έγγραφο του συλλόγου ΑΣ ΕΡΜΗΣ ΒΑΘΥΛΑΚΚΟΥ με το οποίο είναι εκπρόσωπος και αυτού του συλλόγου.\nΤο σώμα δεν δέχεται την εκπροσώπηση από τον κ. Μεϊχανετσίδη κανενός συλλόγου και τον ενημερώνει ότι μπορεί να παραστεί στην Γεν. Συνέλευση χωρίς δικαίωμα ψήφου.\nΤον λόγο παίρνει ο εκπρόσωπος του σωματείου ΓΑΣ ΜΕΓΑΣ ΑΛΕΞΑΝΔΡΟΣ ΓΙΑΝΝΙΤΣΩΝ κ. Δημητριάδης Πυθαγόρας ο οποίος αναφέρεται στην από 19-4-2003 ομόφωνη απόφαση της Γενικής συνέλευσης των σωματείων-μελών της ΕΟΠΕ, στα πλαίσια της οποίας μεταξύ άλλων αποφασίστηκαν :\nα) Η κατάργηση όλων των τοπικών επιτροπών της ΕΟΠΕ\nβ) Η ίδρυση Ένωσης από τα σωματεία των τοπικών επιτροπών των περιοχών Κεντρικής, Δυτικής Μακεδονίας και Νομού Σερρών, η οποία θα έχει την επωνυμία «Β΄ Διοικητική περιφέρεια ΕΟΠΕ – Ένωση Σωματείων Πετοσφαίρισης Μακεδονίας ».\nΓια τον λόγο αυτό και στο πλαίσιο της σημερινής ιδρυτικής συνέλευσης εκλέγονται εκ των παρισταμένων οι κ.κ. Χρυσίδης Αντώνιος και Αυλίδης Δημήτριος ως Πρόεδρος και Γραμματέας αντίστοιχα των εργασιών της Γ.Σ.\nΑκολούθως οι παριστάμενοι εκπρόσωποι των σωματείων :\nα) Αποφασίζουν ομόφωνα την ίδρυση αθλητικής Ένωσης στους κόλπους της Ελληνικής Ομοσπονδίας Πετοσφαίρισης (ΕΟΠΕ), στο πλαίσιο του Ν. 2725/99, όπως τροποποιήθηκε και ισχύει με τον Ν. 3057/2002 και τις διατάξεις των άρθρων78 επ. του Α.Κ. και των κανονισμών της ΕΟΠΕ.\nβ) Συντάσσεται και ψηφίζεται το νέο καταστατικό της Ένωσης, συγκείμενο από 33 άρθρα, το οποίο και έχει επακριβώς ως το συνημμένο.\nγ) Η Ένωση θα έχει την επωνυμία « Β΄ Διοικητική Περιφέρεια ΕΟΠΕ – Ένωση Σωματείων Πετοσφαίρισης Μακεδονίας » και σκοπό μη κερδοσκοπικό, η λειτουργία της δε θα διέπεται από τις διατάξεις «περί σωματείων» του Α.Κ. της αθλητικής Νομοθεσίας των κανονισμών της ΕΟΠΕ και του υπό ψήφιση καταστατικού της. Επειδή οι υποψήφιες πόλεις για να αναλάβουν την έδρα της Ένωσης είναι τρεις, ο Πρόεδρος καλεί τους εκπροσώπους να του γνωρίσουν τις υποψηφιότητες. Οι δύο πόλεις Γιαννιτσά και Σκύδρα καταθέτουν δικαιολογητικά από τους Δήμους που ανήκουν για στήριξη της Ένωσης, σύμφωνα με τις αποφάσεις της Γεν. Συνέλευσης της ΕΟΠΕ της 19-4-2003 ενώ η Κοζάνη καταθέτει μόνο την αίτησή της. Μετά από συζήτηση και αντεγκλήσεις για τον αν έχει δικαίωμα να βάλει υποψηφιότητα η Κοζάνη, ο Αριστοτέλης Σκύδρας προτείνει να αποσυρθεί η υποψηφιότητα της Κοζάνης ως έδρα της περιφέρειας λόγω μη προσκόμισης εγγράφου της υποστήριξης του Δήμου Κοζάνης ή άλλου φορέα σχετικά με τα όσα αποφασίστηκαν στην Γεν. Συνέλευση της ΕΟΠΕ.\nΓίνεται ψηφοφορία για την υποψηφιότητα της Κοζάνης και σε σύνολο 11 σωματείων ψήφισαν 5 ότι δεν μπορεί να βάλει υποψηφιότητα 4 ότι μπορεί να βάλει και ένα λευκό.\nΜετά την άρνηση του σώματος της υποψηφιότητας της Κοζάνης απεχώρησαν από την συνέλευση οι εκπρόσωποι των σωματείων ΓΣ ΚΟΖΑΝΗΣ & ΓΣ ΓΡΕΒΕΝΩΝ.\nΚατόπιν τούτου οι εκπρόσωποι των υπολοίπων σωματείων θεωρώντας προσβλητική, σκόπιμη και απαράδεκτη αθλητικά την στάση των προαναφερθέντων εκπροσώπων των συλλόγων Κοζάνης-Γρεβενών, καταγγέλλουν τους προαναφερθέντες στην ΕΟΠΕ, ζητώντας από αυτή ακόμη και την τιμωρία τους.\nΑκολούθως και επειδή τα εναπομείναντα σωματεία δεν πληρούν τις αριθμητικές προϋποθέσεις για την ίδρυση Ένωσης (Ν. 2725/99 Κεφ. Β΄ αρθρο 11), λύεται η συνεδρίαση και το παρόν πρακτικό υπογράφεται ως ακολούθως :\nΓιαννιτσά 15 Ιουνίου 2003\nΧρυσίδης Αντώνιος Αυλίδης Δημήτριος\nΓΑΣ ΜΕΓΑΣ ΑΛΕΞΑΝΔΡΟΣ ΓΙΑΝΝΙΤΣΏΝ\nΑΣ ΑΛΕΞΑΝΔΡΟΣ ΑΞΙΟΥΠΟΛΗΣ\nΑΟ ΣΙΡΙΣ ΣΕΡΡΩΝ\nΓΕ ΣΕΡΡΕΣ 94


Τα 10 καλύτερα ξενοδοχεία κοντά σε: Southeastern Regional Medical Center\nΤα καλύτερα ξενοδοχεία κοντά σε: Southeastern Regional Medical Center, Λάμπερτον\nΞενοδοχεία κοντά σε: Southeastern Regional Medical Center\n300 W 27 St Po Box 1408, Λάμπερτον, NC\n157 από 236 καταλύματα ταιριάζουν με τα φίλτρα που έχετε επιλέξει. Απαλοιφή όλων των φίλτρων\nΦίλτροΣε οποιαδήποτε απόσταση από: Southeastern Regional Medical Center\n1,3 χλμ. από Southeastern Regional Medical Center\n1,2 χλμ. από Southeastern Regional Medical Center\n3,3 χλμ. από Southeastern Regional Medical Center\n3530 Capuano Rd, I-95 Exit 20, Λάμπερτον, NC 28358-3461\n0,7 χλμ. από Southeastern Regional Medical Center\n3,8 χλμ. από Southeastern Regional Medical Center\n0,6 χλμ. από Southeastern Regional Medical Center\n3,7 χλμ. από Southeastern Regional Medical Center\n1,1 χλμ. από Southeastern Regional Medical Center\n3030 N Roberts Ave, I-95 & Rt-211 Exit 20, Λάμπερτον, NC 28360-9070\n1,4 χλμ. από Southeastern Regional Medical Center\n4,0 χλμ. από Southeastern Regional Medical Center\n3,6 χλμ. από Southeastern Regional Medical Center\n4,1 χλμ. από Southeastern Regional Medical Center\n3003 W 5th St, Exit 17 at I-95, Λάμπερτον, NC 28358-6913\n3,9 χλμ. από Southeastern Regional Medical Center


Οπου κι αν πας - «Εθνικός Κήρυκας»\nΟπου κι αν πας\nΣε όποιο τόπο σε σύρει η μοίρα να μην σκιαχτείς,\nνα μην λυπηθείς που την Ελλάδα πίσω αφήνεις.\nΣτον Βορρά, στον Νότο, στην Δύση, στην Ανατολή,\nόπου κι αν πας την Ελλάδα μπροστά σου θα την βρεις.\nΩ της φυλής το ανεπανάληπτο θαύμα!\nΚαλλίγραμμες κολώνες θυμίζουν δικούς σου\nΡήσεις, από σοφούς, μεταφυτεύουν γνώση και σοφία.\nΣτις πινακοθήκες οι ζωγράφοι της γέννας μας τους\nμύθους μας κρατούνε ζωντανούς,\nστους λαούς διδάσκουν το επικό μας παρελθόν.\nΣτα μουσεία, σε πέρατα τα αλαργινά, αγγεία, κοσμήματα\nγραφές ελληνικές σου λένε ακόμη μια φορά,\nπως δικό της μόνο χώρο, ούτε σύνορα έχει η Ελλάδα.\nΚλεισμένη είναι βαθιά σε ολόκληρου του Κόσμου την καρδιά.\nΣτην ελληνική εκκλησία με τα ευωδιαστά κεριά και τα ασημοκάντηλα\nπου καίνε ακόμα, θα προσευχηθείς και εσύ στην Παναγιά.\nΓύρω σου, ομόθρησκοι, ομογάλακτοι, πολίτες του ουρανού. Ελληνες.\nΟταν ψηλά σηκώσεις την ματιά, τον ίσκιο θα δεις του Θεού.\nΟνείρου θαύμα, Ελλάδα, Πατρίδα, Μάνα, Θέα!\nΣτης πολυγλωσσίας την Βαβέλ, λέξεις θα ακούς ελληνικές.\nΣε πρωτόγνωρους τόπους, μακρινούς, κάθε λογής ανθρώποι\nθα σου μιλήσουν για κάποιον πρόγονο αγαπητό,\nγια τις ρίζες τους, μέσα στης πατρίδας σου το χώμα της το ποθητό.\nΤότε, αντί να κλαις, να δόσεις τα χέρια, σύψυχα μαζί τους να χορέψεις.\nΤραγούδια να τους πεις.\nΝα νοιώσεις σαν το δένδρο, που οι χυμοί του\nαπό τις ρίζες στα ανθοπέταλα ανεβαίνουν.\nΤο αναπόφευκτο να κάνεις βούληση.\nΑπό τους φόβους σου να γιατρευτείς. Να μην πονάς. Να μην ξεχνάς:\nΟλοι μας κρατάμε μέσα μας κάτι από την φύτρα του Ζορμπά.


«ΣΚΟΡΠΙΟΣ» 63ΤΟΣ ΚΑΙ …ΦΑΡΜΑΚΕΡΟΣ. ΠΑΡΤΕ ΜΙΑ ΜΙΚΡΗ ΓΕΥΣΗ ΚΑΙ ΑΝΑΖΗΤΗΣΤΕ ΟΛΟ ΤΟ ΤΕΥΧΟΣ ΣΤΟΝ ΕΚΔΟΤΗ ΤΟΥ. | Kopanaki news\n«ΣΚΟΡΠΙΟΣ» 63ΤΟΣ ΚΑΙ …ΦΑΡΜΑΚΕΡΟΣ. ΠΑΡΤΕ ΜΙΑ ΜΙΚΡΗ ΓΕΥΣΗ ΚΑΙ ΑΝΑΖΗΤΗΣΤΕ ΟΛΟ ΤΟ ΤΕΥΧΟΣ ΣΤΟΝ ΕΚΔΟΤΗ ΤΟΥ.\n← ΡΩΤΑ ΚΑΙ ΞΑΝΑΡΩΤΑ Ο ΑΛΕΚΟΣ ΚΟΥΤΡΟΥΜΠΗΣ: ΠΟΙΑ ΕΙΝΑΙ ΤΑ ΕΣΟΔΑ ΑΝΑ ΔΗΜΟΤΙΚΗ ΕΝΟΤΗΤΑ; ΚΑΙ ΑΠΟΚΡΙΣΗ ΔΕΝ ΠΑΙΡΝΕΙ.\tΤο Νέο «χτύπημα» Ιερώνυμου κατά Φίλη, με κάνει να συμπαθώ σιγά-σιγά τον υπουργό. Εξαιρετικές οι επιλογές για διδασκαλία. →\nHESPERIA. TO …IΣΠΑΝΙΚΟ BLOG TOY ΘΑΝΑΣΗ.Entrevista a Ernesto Sábato - RTVE (Programa "A fondo") Angelos FiliosLighting Games ΠΙΠΗΣ ΚΟΜΙΑΝΟΣΠΑΙΔΙΚΕΣ ΑΝΑΜΝΗΣΕΙΣ ΑΝΕΚΔΟΤΕΣ ΚΑΙ ΠΑΙΧΝΙΔΙΑ «Τόπα πάνινη – κλωτσοσκούφι» Εργασία: ΠΙΠΗΣ ΚΟΜΙΑΝΟΣ, komianos’s wordpres’s.com DORIOPRESSΜΠΡΟΣΤΑ ΣΕ ΑΔΕΙΕΣ ΚΑΡΕΚΛΕΣ ΓΙΟΡΤΑΣΤΗΚΕ ΤΗΝ ΚΥΡΙΑΚΗ Η 182η ΕΠΕΤΕΙΟΣ ΤΗΣ ΜΕΣΣΗΝΙΑΚΗΣ ΕΠΑΝΑΣΤΑΣΗΣ ΣΤΟ ΑΝΩ ΨΑΡΙ ΟΛΑ ΤΑ ΜΕΣΣΗΝΙΑΚΑ BLOGH Μεσσηνία ...στο διαδίκτυο FILIATRANEWSΔΕΗ: ΔΙΑΚΟΠΗ ΡΕΥΜΑΤΟΣ ΤΗΝ ΔΕΥΤΕΡΑ 24.10.2016 ΣΕ ΠΕΡΙΟΧΕΣ ΤΗΣ ΚΥΠΑΡΙΣΣΙΑΣ. ΔΕΙΤΕ ΠΟΥ ΘΑ ΓΙΝΕΙ ΦΙΛΙΑΤΡΑ ΝΕΤΠαρουσιάστηκε σφάλμα. Το κανάλι ίσως είναι εκτός λειτουργίας. Δοκιμάστε αργότερα. FILIATRA VOICEΑυθαίρετα: Τι αλλάζει σε μισθώσεις, κληρονομιές, στατικές μελέτες, άδειες RADIO KYPARISSIA 936 ΑΝΝΑ ΧΡΥΣΑΝΘΟΥ // ΑΝ-ΝΑ // ΝΕΟ ΤΡΑΓΟΥΔΙ BLOG KYPARISSIA-NEWSΠαρουσιάστηκε σφάλμα. Το κανάλι ίσως είναι εκτός λειτουργίας. Δοκιμάστε αργότερα. ΦΙΛΙΑΤΡΑ BLOGΣόιμπλε εναντίον Ευρωπαϊκής Ένωσης. Το νέο σχέδιο ΓΑΡΓΑΛΙΑΝΟΙΥποχώρηση 9,2% στα τουριστικά έσοδα του Αυγούστου ANTIKΛΕΙΔΙΨάχνετε υγεία, ευτυχία, πολιτισμό και καλό φαγητό; Οι καλύτερες πόλεις στον κόσμο Kalamata INΤι παίζει στην Καλαμάτα το Σαββατοκύριακο… 22-23 Οκτωβρίου; PPRES.GRΠαρουσιάστηκε σφάλμα. Το κανάλι ίσως είναι εκτός λειτουργίας. Δοκιμάστε αργότερα. ΑΙΧΜΗΦ.Γεννηματά: Δεν εμπιστεύομαι τον Τσίπρα PRESS-GRΠώς να νικήσετε με φυσικό τρόπο τις μυρωδιές στο νεροχύτη ZOYRIO Zouri στην Μόσχα . Зури в Москве ΤΕΧΝΗ ΕΝ ΚΙΝΗΣΕΙΕκδήλωση του ΚΠΚΒ στη Λαμπηδόνα (Βύρωνας) - Χιλή, Κύπρος, χαλκός: Ποιήματα και τραγούδια για τις δύο χώρες, Σάββατο 1 Οκτώβρη, 8.30 μ.μ. PITSIRIKOSΠιάσανε τα κρύα ΤΟ ΠΑΛΙΑΤΖΙΔΙΚΟ ΤΩΝ ΑΝΑΜΝΗΣΕΩΝΗ πριγκίπισσα Νταϊάνα μαζί με τον Τζον Τραβόλτα σε μια δεξίωση στον Λευκό Οίκο, 1985. ΚΑΝΑΛΙΑϊνστάιν: «Γιατί σοσιαλισμός» ΟΛΥΜΠΙΑΑΠΟΚΛΕΙΣΤΙΚΟ: Τον χώρισε, την κράτησε όμηρο επί μιάμιση ημέρα με μαχαίρι και την βίασε! ΑΝΤΙΣΤΑΣΗ ΣΤΙΣ ΓΕΙΤΟΝΙΕΣΣάμος: προσαγωγές 15 αλληλέγγυων από το κέντρο κράτησης προσφύγων! TSOPANISΦΑΣΙΣΜΟΣ Α.Ε. ROIDES EMMONESΈνας παλιός Πρόεδρος της Βουλής και Υπουργός Θρησκευμάτων, έχει απαντήσει στον Αρχιεπίσκοπο ΧΑΜΑΙΛΕΟΝ ΠΥΛΙΑΣΣΤΑΓΩΝΕΣ: ένα ντοκιμαντέρ για τις περιπέτειες του νερού στην Ελλάδα ΚΑΛΑΜΑΤΑ ΜΕΣΣΗΝΙΑΣ2016...Ευχές, για Υγεία, Αγάπη, Ειρήνη και Αλληλεγγύη...!!! MEΡΟΠΗ ΜΕΣΣΗΝΙΑΣΣεμινάρια γαστρονομίας MESSINIA ONLINEΗ ΕΠΟΧΗ ΤΩΝ ΣΚΙΩΝ ΔΙΣΤΟΜΟΟι ...easy riders της ''Λέσχης Ιαπωνικής Κλασσικής Μοτοσικλέτας'' πάνε ΔΙΣΤΟΜΟ - 5ο Classicjap Ride FIMOTROΣΤΟ ΜΑΞΙΜΟΥ Ο ΕΙΔΙΚΟΣ ΣΥΜΒΟΥΛΟΣ ΤΟΥ ΟΗΕ ΓΙΑ ΤΟ ΚΥΠΡΙΑΚΟ PONTOS KAI ARISTERA-Με αφορμή του συνέδριο του ΣΥΡΙΖΑ ANOIXTH MATIAΗ ιστορία του Πάτρικ σε 27 εικόνες - Αξίζει να τις δείτε! ΤΡΟΜΑΚΤΙΚΟΧωρίς τίτλο EGOLPIOπ.Ἀναστάσιος Γκοτσόπουλος: Ὁ οἰκουμενικοῦ κύρους κανόνας τοῦ Ἁγ. Κυπριανοῦ καί τά ἀνύπαρκτα γιά τήν Ὀρθοδοξία ἐκκλησιολογικά διλήμματα (ἀποκλειστική ἤ περιεκτική ἐκκλησιολογία;) TROKTIKOΧωρίς τίτλο OLOCOPYPASTEEttore Messina: How to help your child to become a pro athlete ΕΛΛΗΝΙΚΟ ΚΑΦΕΝΕΙΟούτε μια στάλα αντριλίκι ...δεν έχουν στο ποτάμι DIOGENIS PRESSΠΡΟΣΟΧΗ..... PRO-SXOLIKAΝηπιαγωγείο Φίλιας Λέσβου: Πρόγραμμα για το μεταναστευτικό NΙΚΟS’ LETTERDorset flapjacks. LIGAPOLAΘυμούνται τον σεισμό της 1ης Μάη του 1967 στα Τζουμέρκα SOFISTISΑΝ ΣΟΥ ΒΑΣΤΑΕΙ ΤΟΛΜΗΣΕ ΝΑ ΜΗΝ ΧΑΡΕΙΣ! PARODYNEWSΟ ορισμός του μορφωμένου ανθρώπου από τον Σωκράτη APNEAGRΝομίζω δεν έχει πια καμία σημασία να αγχωνόμαστε για το τι θα συμβεί στη συνέχεια «Η ΤΑΞΗ» -ΒΙΒΛΙΟΘΗΚΗΡακοσυλλέκτης H ΔΙΑΔΡΟΜΗΟ πονηρός (ανέκδοτο) Ο ΑΝΑΡΧΑΣ ΤΣΗ ΖΑΚΥΘΟΣ Τι Λέει !!!!! EGLIMAΟ φόνος χωράει σ’ ένα τσίγγινο κουτί VoliotakiΗ δουλειά...ΚΑΤΗΓΟΡΙΕΣ...ΕΙΣΒΟΛΕΙΣ ba-bamail.com DHMOS TRIFILIAS FACEBOOK Uncategorized VIDEO CLIP ΑΓΑΠΗ-ΣΥΜΠΑΡΑΣΤΑΣΗ ΑΓΡΟΤΙΚΑ ΑΓΩΝΕΣ ΑΘΛΗΤΙΣΜΟΣ ΑΝΑΜΕΤΑΞΥ ΜΑΣ ΑΡΙΣΤΕΡΑ ΒΑς ΑΒΡ ΒΙΒΛΙΑ ΔΕΝ ΞΕΧΝΑΜΕ ΑΥΤΟΥΣ ΠΟΥ ΕΦΥΓΑΝ ΔΗΜΟΣ ΑΕΤΟΥ ΔΗΜΟΣ ΔΩΡΙΟΥ ΔΗΜΟΣ ΤΡΙΦΥΛΙΑΣ ΔΗΜΟΣ ΤΡΙΦΥΛΙΑΣ Β ΕΚΔΗΛΩΣΕΙΣ ΕΚΛΟΓΕΣ 2010 ΕΚΛΟΓΕΣ 2014 ΕΛΕΝΗ ΕΞΑΙΡΕΤΙΚΑ ΕΡΓΑ ΗΛΙΑΣ ΓΙΑΝΝΟΠΟΥΛΟΣ ΘΑΝΑΣΗΣ ΓΙΑΝΝΟΠΟΥΛΟΣ ΚΑΛΑΜΑΤΑ ΚΚΕ ΚΟΠΑΝΑΚΙ ΚΥΠΑΡΙΣΣΙΑ ΛΟΓΟΤΕΧΝΙΑ - ΠΟΙΗΣΗ ΜΕΣΣΗΝΙΑΚΟΣ ΤΥΠΟΣ ΜΗΤΡΟΠΟΥΛΟΣ ΓΙΑΝΝΗΣ ΟΙΚΟΝΟΜΙΚΑ ΠΑΙΔΕΙΑ ΠΕΡΙΦΕΡΕΙΑ ΠΟΛΙΤΙΚΗ ΠΟΛΙΤΙΣΤΙΚΑ ΣΙΝΕΜΑ ΣΟΦΙΑ ΖΑΦΕΙΡΙΟΥ ΣΥΛΛΟΓΟΙ ΣΥΜΒΟΥΛΙΑ ΣΥΝΕΡΓΑΣΙΕΣ ΣΥΡΙΖΑ ΤΟΛΜΗΡΑ ΥΓΕΙΑ ΦΙΛΙΑΤΡΑ ΦΩΤΟΓΡΑΦΙΕΣ Χωριά Σεπτεμβρίου 2016


bet-gr.blogspot.com: Η ιστορία του Ρόναλντ Γκομέζ, παλιού παίκτη του ΟΦΗ...\nΗ ιστορία του Ρόναλντ Γκομέζ, παλιού παίκτη του ΟΦΗ...\nΑνακαλύψαμε στο διαδίκτυο, μια ξεχωριστή ιστοσελίδα, η οποία μας αποκαλύπτει τι κάνουν σήμερα, κάποιοι ξένοι ποδοσφαιριστές οι οποίοι προκάλεσαν αίσθηση από το πέρασμα τους στα ελληνικά γήπεδα.\nΠρόκειταιγια το blog της sportnet με τον ενδεικτικό τίτλο "Που να είσαι τώρα".\nΣήμερα αναδημοσιεύουμε την ιστορία του τρομερού Κοσταρικανού επιθετικού του ΟΦΗ, Ρόναλντ Γκομέζ:\nΑπό το http://pounasetora.blogs.sportnet.gr/\nΤο καλοκαίρι του 1999, ο ΟΦΗ ψάχνει για επιθετικό. Στην Ολλανδία, όπου προετοιμάζεται η ομάδα, φτάνει ο 24χρονος Κοσταρικανός, Ρόναλντ Γκόμεζ, ώστε να δοκιμαστεί και αν πείσει να υπογράψει συμβόλαιο με την ομάδα. Ο Γκέραρντ εντυπωσιάζεται από τα προσόντα του Γκόμεζ και εισηγείται την απόκτησή του.\nΟ Κοσταρικανός παίρνει τη φανέλα του βασικού φορ, αφήνοντας στην άκρη, τον καλύτερο πρωτοεμφανιζόμενο ποδοσφαιριστή της προηγούμενης χρονιάς Νίκο Ιορδανίδη. Ο Γκόμεζ, κάνει όργια στον πρώτο γύρο του πρωταθλήματος. Ο 24χρονος σκοράρει με κάθε πιθανό τρόπο και πετυχαίνει 16 τέρματα, σε 17 αγώνες, οδηγώντας τον ΟΦΗ να κλείσει το πρώτο μισό στην 3η θέση της βαθμολογίας, έχοντας σε 17 αγώνες, 12 νίκες!\nΛίγο πριν ξεκινήσει, όμως ο δεύτερος γύρος του πρωταθλήματος, ο Γκόμεζ ταξιδεύει στην Κόστα Ρίκα, για να ενσωματωθεί στην εθνική του ομάδα και όταν πια επιστρέφει κάτι έχει αλλάξει. Πετυχαίνει σε όλο τον δεύτερο γύρο, μόλις δύο τέρματα, ενώ ολόκληρος ο ΟΦΗ πέφτει αισθητά, όμως ακόμα κι έτσι, τερματίζει 4ος και βγαίνει στο Κύπελλο UEFA. Την επόμενη σεζόν, δεν αλλάζουν πολλά και ο Γκόμεζ δεν βρίσκει τον καλό του εαυτό. Σημειώνει 8 τέρματα, όμως η προσφορά του στην ομάδα δεν είναι εκείνη που θα περίμεναν κάποιοι, ενώ έχουν αρχίσει ήδη οι πρώτες αποδοκιμασίες από την εξέδρα.\nΤον Ιανουάριο του 2000, φτάνει πρόταση ύψους 1 δισ. δραχμών!, για την απόκτηση του Γκόμεζ από γερμανική ομάδα, όμως οι Κρήτες την αρνούνται! Η χρονιά εκείνη είναι εξαιρετικά κακή, για τον ΟΦΗ, ο οποίος αντιμετωπίζει ακόμα και την απειλή του υποβιβασμού, όμως με δύο προσωπικά τέρματα κόντρα στον ΠΑΣ, ο Γκόμεζ ξελασπώνει την ομάδα του.\nΤο ίδιο κάνει και με την εθνική του Ομάδα, την οποία οδηγεί εκ του ασφαλούς στα τελικά του Μουντιάλ του 2002. Την σεζόν 2001-02, ο Γκόμεζ μοιάζει να… ανασταίνεται και πετυχαίνει 11 γκολ σε 19 συμμετοχές. Ο ΟΦΗ όμως είναι μετριότατος, παρόλα αυτά η διοίκηση της ομάδας, ανανεώνει το συμβόλαιο του Κοσταρικανού.\nΤο καλοκαίρι του 2002, ο Γκόμεζ κάνει τρομερές εμφανίσεις στο Μουντιάλ της Ιαπωνίας και της Κορέας, πετυχαίνοντας 2 τέρματα κόντρα σε Κίνα και Βραζιλία. Όλοι στην Κρήτη περιμένουν, πως θα μοσχοπουλήσουν τον ποδοσφαιριστή, όμως πρόταση δεν έρχεται ποτέ. Ο Κοσταρικανός, θα συνεχίσει με τη φανέλα του ΟΦΗ και τη σεζόν 2002-03, όμως αυτή θα είναι και η τελευταία του, μετά τις απογοητευτικές εμφανίσεις, με απολογισμό 2 τέρματα, σε 18 συμμετοχές.\nΗ επόμενη σεζόν, τον βρίσκει στο Κουβέιτ και στην Αλ Καντίσιγια, στην οποία όμως μένει μόνο για ένα χρόνο, πριν φύγει ως δανεικός για την Μεξικάνικη Ιραπουάτου. Το 2004, τον αποκτά, η αγαπημένη των «Ελλήνων» Κοσταρικάνων, Ντεπορτίβο Σαπρίσα, στην οποία μένει για δύο σεζόν και πετυχαίνει 13 τέρματα, σε 61 συμμετοχές.\nΤο 2006 παίρνει μεταγραφή για τον ΑΠΟΕΛ, όπου πετυχαίνει μόλις 4 τέρματα σε 20 αγώνες, και η επόμενη τον βρίσκει και πάλι στην Σαπρίσα, στην οποία αγωνίζεται ακόμα και σήμερα στα 34 του χρόνια και συμπαίκτης με τους πρώην “Έλληνες” Βάλτερ Σεντένο και Αλόνσο Σολίς.


Μεγάλες ζημιές και στην Πέρδικα από την θεομηνία - Parga Patatoukos\nHome > news > Μεγάλες ζημιές και στην Πέρδικα από την θεομηνία\nΜεγάλες ζημιές και στην Πέρδικα από την θεομηνία\nΠΑΤΑΤΟΥΚΟΣ ΠΑΡΓΑ Τρίτη, Σεπτεμβρίου 06, 2016 ΝΕΑ ΗΠΕΙΡΟΥ, news\nΗ θεομηνία που ξέσπασε, έπληξε με ιδιαίτερη ένταση την Πέρδικα Θεσπρωίας, προκαλώντας μεγάλες ζημιές στην περιοχή.\nΟι δρόμοι πλημμύρισαν και τα νερά παρέσυραν τα πάντα στο πέρασμά τους.\nΑπό την ορμή τους ένας μαντρότοιχος κατέρρευσε πέφτοντας πάνω σε παρκαρισμένα οχήματα προκαλώντας μεγάλες υλικές ζημιές.\nΟι κάτοικοι βρίσκονται επί ποδός, προσπαθώντας να καθαρίσουν τα φρεάτια ώστε να βρίσκουν διέξοδο τα νερά ενώ φοβούνται για τις συνέπειες που μπορεί να προκαλέσει ένα νέο κύμα κακοκαιρίας.\nΣυνεργεία της Περιφερειακής Ενότητας Θεσπρωτίας έχουν κινηθεί για την αποκατάσταση ζημιών ενώ από όλους κρίνεται επιβεβλημένη η μεγαλύτερη κινητοποίηση της Τοπικής Αυτοδιοίκησης στις περιοχές όπου επλήγησαν από την κακοκαιρία.\nΠΑΤΑΤΟΥΚΟΣ ΠΑΡΓΑ at Τρίτη, Σεπτεμβρίου 06, 2016\nΜεγάλες ζημιές και στην Πέρδικα από την θεομηνία Reviewed by ΠΑΤΑΤΟΥΚΟΣ ΠΑΡΓΑ on Τρίτη, Σεπτεμβρίου 06, 2016 Rating: 5 Η θεομηνία που ξέσπασε, έπληξε με ιδιαίτερη ένταση την Πέρδικα Θεσπρωίας, προκαλώντας μεγάλες ζημιές στην περιοχή. Οι δρόμοι πλημμύρισαν ...


Η Olivia Rodrigo είναι ένα από τα ανερχόμενα ονόματα της μουσικής - CozyVibe\nHome / Lifestyle / Η Olivia Rodrigo είναι ένα από τα ανερχόμενα ονόματα της μουσικής\nΓνωρίστε την Olivia Rodrigo μέσα από ενδιαφέροντα facts, μέσα από τη ζωή και την καριέρα της.\nΗ Olivia Rodrigo γεννήθηκε στις 20 Φεβρουαρίου του 2003 στην Καλιφόρνια. Οι γονείς της κατάγονται από τη Γερμανία και από τις Φιλιππίνες, αλλά μετακόμισαν στην Αμερική για να βρουν καλύτερη δουλειά. Ξεκίνησε την καριέρα της με την υποκριτική, με μια διαφήμιση της Old Navy και στη συνέχεια είχε τον πρωταγωνιστικό ρόλο σε ένα video clip ως Grace Thomas.\nΤο 2016 ανέλαβε τον πρώτο της πρωταγωνιστικό της ρόλο σε μια σειρά στο Disney Channel την Bizaardvark, για τρεις σεζόν. Αργότερα, έπαιξε και σε μια ακόμη σειρά στο Disney Channel. Αφού τελείωσε και αυτή τη σειρά, αποφάσισε να ασχοληθεί περισσότερο με τη μουσική της καριέρα. Υπέγραψε με τη Interscope Records και τη Geffen Records.\nΣτις 8 Ιανουαρίου του 2021 κυκλοφόρησε το πρώτο της τραγούδι με τίτλο Drivers License. Έλαβε πάρα πολύ καλές κριτικές και έσπασε δύο ρεκόρ στο Spotify και στο Billiboard. Μετά από αυτήν την επιτυχία έχει κυκλοφορήσει και άλλα τραγούδια όπως: Déjà vu, Good 4 u, Brutal, Happier, Favorite Crime, Hope Ur Ok, κ.α. Είναι τεράστια θαυμάστρια της Taylor Swift και της Lorde. Θεωρείται ένα από τα ανερχόμενα ονόματα της μουσικής και το δεύτερο της album θα κυκλοφορήσει στις 21 Μαΐου 2021.


CV - Χαρά Φωτοπούλου - Subways Music\nΓεννήθηκε στην Αθήνα όπου και άρχισε σπουδές πιάνου σε νεαρή ηλικία. Το 1991 πήρε το δίπλωμά της στη “Σύγχρονη Μουσική Σχολή” στην τάξη του Γιάννη Τζόνκερ με “Άριστα Παμψηφεί”. Επίσης σπούδασε ανώτερα θεωρητικά (πτυχία αρμονίας, αντίστιξης και φούγκας).\nΤο 1992 τιμήθηκε με το βρετανικό δίπλωμα πιάνου “Licentiate in Piano Performing” των “Royal Schools of Music” του Λονδίνου.\nΠαρακολούθησε ενεργά διεθνή σεμινάρια πιάνου στην Ελλάδα, Ιταλία, Ισπανία και Ελβετία με καθηγητές όπως οι: C. A. Neri, S. Dimitrova, G. Sandor, A. Valdma, R. Kinka, Β. Τσόπελα, G. Mounier και R. Szidon.\nΈχει ηχογραφήσει για την Ελληνική Τηλεόραση (ΕΡΤ 3) και το κανάλι TV 100 της Θεσσαλονίκης.\nΤον Ιούνιο του 1994 εισήχθη κατόπιν εξετάσεων στην Ανώτατη Ακαδημία Μουσικής της πόλης του Düsseldorf (Γερμανία) στην τάξη του καθηγητή H. Giesen.\nΤον Μάρτιο του 1997 έδωσε σειρά από ρεσιτάλ πιάνου σε διάφορες ελληνικές πόλεις (Αθήνα, Θεσσαλονίκη, Έδεσσα) με θέμα την “Γαλλική Μουσική για Πιάνο”.\nΤον Ιούνιο 1997 εκπροσώπησε μουσικά τη χώρα μας με συναυλία μουσικής δωματίου για βιολί και πιάνο στις “Μέρες Ελληνικού Πολιτισμού” στην πόλη Heilbronn (Γερμανία), ενώ την ίδια ακριβώς περίοδο (Ιούνιος - Ιούλιος 1997) συμμετείχε σε συναυλίες στα πλαίσια του εορτασμού των 200 χρόνων από την γέννηση του ποιητή Heinrich Heine στο Düsseldorf.\nΤέλος, έδωσε ρεσιτάλ πιάνου στην πόλη της Κολωνίας στα πλαίσια του οργανισμού “Domforum Kultur” τον Σεπτέμβρη του 1998.\nΤον Μάιο του 1998 αποφοιτά από το Τμήμα Μουσικών Σπουδών του Αριστοτελείου Πανεπιστημίου Θεσσαλονίκης και τον Φεβρουάριο του 1999 λαμβάνει με τον βαθμό “Άριστα” (1) τον ακαδημαϊκό τίτλο σολιστικής εκπαίδευσης πιάνου “Diplom in Musik” στην “Robert Schumann Hochschule” (Düsseldorf) στην τάξη του διεθνούς φήμης σολίστ και καθηγητή R. Szidon ο οποίος μεταξύ άλλων υπήρξε μαθητής των C. Arrau και A. Rubinstein.


Βρετανία Lockdown: Σε αυστηρό εγκλεισμό προχωρά η Αγγλία [pic, vid] - tromaktiko\nΒρετανία Lockdown: Σε αυστηρό εγκλεισμό προχωρά η Αγγλία [pic, vid]\n5 Ιανουαρίου 2021 10:57\nΒρετανία Lockdown: Σε αυστηρό εγκλεισμό προχωρά η Αγγλία. Η πανδημία έχει μολύνει πάνω από 85,2 εκατομμύρια ανθρώπους παγκοσμίως και έχει σκοτώσει πάνω από 1,8 εκατομμύρια, σύμφωνα με στοιχεία σε πραγματικό χρόνο που συνέταξε το Κέντρο Επιστημών και Μηχανικής Συστημάτων στο Πανεπιστήμιο Johns Hopkins.\nΗ Αγγλία θα μπει στο αυστηρότερο lockdown από αυτό του Μαρτίου, με τα σχολεία κλειστά και θα τους επιτρέπεται να βγαίνουν από το σπίτι μια φορά την ημέρα για άσκηση για τουλάχιστον 6 εβδομάδες. “Εάν τα πράγματα πάνε καλά”, ανέφερε ο Τζόνσον, η κυβέρνηση αναμένει να είναι σε θέση να προσφέρει την πρώτη δόση σε εκείνους που ανήκουν στις 4 κατηγορίες υψηλής προτεραιότητας μέχρι τα μέσα Φεβρουαρίου. Οι εξετάσεις “δεν θα είναι σε θέση να προχωρήσουν κανονικά”, ανέφερε ο Τζόνσον.\nΤα δημοτικά σχολεία, τα σχολεία δευτεροβάθμιας εκπαίδευσης και τα κολέγια σε όλη την Αγγλία θα μεταφερθούν στην εξ αποστάσεως διδασκαλία από αύριο – εκτός από τα παιδιά των βασικών εργαζομένων και τα ευάλωτα παιδιά. Οι τέσσερις επικεφαλής ιατρικοί υπάλληλοι του Ηνωμένου Βασιλείου και ο ιατρικός διευθυντής του NHS Αγγλίας συνέστησαν τη μετάβαση του επιπέδου συναγερμού του Ηνωμένου Βασιλείου από το επίπεδο 4 στο επίπεδο 5, προειδοποιώντας ότι χωρίς δράση υπάρχει κίνδυνος να κατακλυστεί το NHS “σε αρκετούς τομείς”. Συμπλήρωσαν επίσης: “Τα κρούσματα αυξάνονται σχεδόν παντού, σε μεγάλο μέρος της χώρας λόγω της νέας, πιο μεταδοτικής παραλλαγής.\nΔεν είμαστε βέβαιοι ότι το NHS μπορεί να διαχειριστεί μια περαιτέρω συνεχή αύξηση σε υποθέσεις και χωρίς περαιτέρω ενέργειες υπάρχει σημαντικός κίνδυνος το εθνικό σύστημα υγείας να κατακλυστεί τις επόμενες 21 ημέρες”. Όλα τα σχολεία και τα κολέγια στην Ουαλία θα περάσουν στην ηλεκτρονική εκμάθηση μέχρι τις 18 Ιανουαρίου, ανέφερε ο υπουργός Παιδείας. Ο αριθμός των ασθενών Covid- 19 στο νοσοκομείο στην Αγγλία ανήλθε σε 26.626 από τις 8 π.μ. στις 4 Ιανουαρίου. αύξηση από εβδομάδα σε εβδομάδα κατά 30%.


Λεωνίδας Γρηγοράκος: Σημεία συνέντευξης Λεωνίδα Γρηγοράκου, βουλευτή Λακωνίας της Δημοκρατικής Συμπαράταξης στο ραδιόφωνο 24/7, 88.6 fm, στην εκπομπή “Αντίμετρα”. Πέμπτη, 29/6/2017\nΣημεία συνέντευξης Λεωνίδα Γρηγοράκου, βουλευτή Λακωνίας της Δημοκρατικής Συμπαράταξης στο ραδιόφωνο 24/7, 88.6 fm, στην εκπομπή “Αντίμετρα”. Πέμπτη, 29/6/2017\nΣημεία συνέντευξης Λεωνίδα Γρηγοράκου, βουλευτή Λακωνίας της Δημοκρατικής Συμπαράταξης στο ραδιόφωνο 24/7, 88.6 fm, στην εκπομπή “Αντίμετρα” με τους δημοσιογράφους Στέφανο Τζανάκη και Γιώργο Μελιγγώνη\nΓια το συνέδριο της Δημοκρατικής Συμπαράταξης\nΔεν είναι εύκολη προσπάθεια. Κάνουμε μια προσπάθεια και νομίζω ότι είναι καιρός να ξεκινήσει κάτι καινούργιο στο χώρο της Κεντροαριστεράς, στο χώρο του μεταρρυθμιστικού κέντρου. Πρέπει να τα βρούμε μεταξύ μας, γιατί ο χώρος μας είναι ιδιαίτερα κατακερματισμένος και χρειάζεται μια ενιαία έκφραση. Σε αυτή την φάση, που βλέπουμε ότι ο μεν ΣΥΡΙΖΑ καταρρέει και η δε Νέα Δημοκρατία, αν και πάει μπροστά, δεν μπορεί να εκφράσει ένα μεγάλο κομμάτι της, αυτός ο χώρος είναι αναγκαίος. Νομίζω ότι είμαστε απαραίτητοι στο πολιτικό σκηνικό του τόπου, αρκεί να δώσουμε κάτι διαφορετικό, κάτι καινούργιο, κάτι καινοτόμο και να εμπνεύσουμε πολύ περισσότερο τη νέα γενιά να μας πιστέψει αλλά και να καταφέρουμε να κάνουμε τους ανθρώπους που έφυγαν από κοντά μας να μας ακούσουν. Βέβαια, δεν είναι εύκολο εγχείρημα, γιατί υπάρχουν και εσωτερικά προβλήματα. Υπάρχουν μονομέρειες. Υπάρχουν καταστάσεις, τις οποίες πρέπει να ξεπεράσουμε. “Κάθε χωριό και κόμμα” είναι μια κατάσταση, η οποία πρέπει να ξεπεραστεί. Πρέπει να γίνουμε όλοι ένα και να πάμε σε μια μεγάλη πολιτική κοινωνική διαδικασία, από τη βάση, για την εκλογή ενός αρχηγού που θα εκφράζει την κοινωνία του 2020, 2030, 2050. Αυτό διότι, αυτή την στιγμή, το πολιτικό σύστημα της χώρας δεν εκφράζει την κοινωνία. Η κοινωνία είναι πιο μπροστά από τα κόμματα.\nΑπό το συνέδριο πρέπει να προκύψει ένας ενιαίος φορέας. Θα πρέπει να πάρουμε μια απόφαση, η οποία να λέει ότι τα κόμματα διαλύονται και φτιάχνουμε κάτι καινούργιο, κάτι διαφορετικό και μετά θα πάμε στην εκλογή του αρχηγού όλων μας, από τη βάση. Θα υπάρξουν διάφορες απόψεις, τις οποίες θα τις συζητήσουμε στο συνέδριο. Το εγχείρημα του ΣΥΡΙΖΑ δεν επαναλαμβάνεται. Αυτό που κάναμε μέχρι στιγμής ήταν μια καλή αρχή αλλά, από εδώ και πέρα, αν αφήσουμε όλοι στην άκρη τους εγωισμούς και τους ηγεμονισμούς μας, νομίζω ότι μπορούμε να πάμε σε έναν τέτοιο φορέα. Όσοι θέλουν ας βάλουν υποψηφιότητα για την αρχηγία ενός μεγάλου, ενιαίου, κεντρώου, σοσιαλδημοκρατικού κόμματος. Ο χώρος χρειάζεται ομογενοποίηση. Βεβαίως, το εγχείρημα που γίνεται αύριο και μεθαύριο είναι πολύ δύσκολο.\nΓια τις αποκλίνουσες απόψεις και τις προσωπικές στρατηγικές στο χώρο της Κεντροαριστεράς\nΑν δείτε ποίες ομάδες ή ποιες κινήσεις στο χώρο μας προσπαθούν για κάτι το καινούργιο, θα διαπιστώσετε ότι δεν είναι τίποτα άλλο από τα κομμάτια του ΠΑΣΟΚ. Νομίζω ότι το μοναδικό “κομμάτι” που πρέπει να είναι μέσα και δεν είναι ΠΑΣΟΚ, είναι το ΠΟΤΑΜΙ. Και τον Σταύρο Θεοδωράκη τον θεωρώ απαραίτητο συστατικό αυτής της προσπάθειας. Ο Ανδρέας Παπανδρέου μπορούσε και συνέθετε διάφορες πολιτικές απόψεις διαφόρων ομάδων και πρωτοβουλιών. Μέσα από κομματικές διαδικασίες, βγάζαμε μια κοινή απόφαση, την οποία τη στηρίζαμε όλοι. Δεν καταλαβαίνω γιατί κάτι τέτοιο δεν μπορεί να ξαναγίνει. Πιστεύω ότι είναι ανάγκη του πολιτικού συστήματος να δημιουργηθεί ένα κόμμα στο χώρο της σοσιαλδημοκρατίας. Είναι απαραίτητο συστατικό της λειτουργίας της δημοκρατίας. Θεωρώ ότι πρέπει να πάμε όλοι μαζί διότι διαφορετικά είμαστε αδύναμοι και γινόμαστε “τσόντα” του καθενός. Επειδή είμαστε ένα μικρό κόμμα, προχθές δώσαμε το δικαίωμα στον κ. Τσίπρα να μας πει: “ελάτε να τα βρούμε”. Τα μεγάλα κόμματα έχουν πάντα το προνόμιο να καθορίζουν την ατζέντα ενώ τα μικρά κόμματα είναι συμπληρωματικά, δεν μπορούν να επιβάλουν απόψεις. Όταν στη ζωή είσαι αδύναμος, αναγκάζεσαι να υποκύπτεις στην βούληση κάποιων που είναι ισχυρότεροι από εσένα. Ας μην έχουμε ψευδαισθήσεις. Μην κοιτάτε αυτό που έχει γίνει μεταξύ Καμμένου και Τσίπρα και έχουν καταφέρει οι ΑΝΕΛ να έχουν 9 υπουργούς και να έρχονται στη Βουλή να κάνουν τα αναθέματα. Αυτή είναι μια ανώμαλη συμβίωση με ένα καρκίνωμα της ακροδεξιάς που ακυρώνει το όποιο ηθικό πλεονέκτημα μπορεί να είχε η αριστερά.\nΕγώ δεν θέλω ένα ΠΑΣΟΚ των υποχωρήσεων αλλά ένα κόμμα που να μπορεί να περνάει τις θέσεις του και να έχει λόγο για το τι μέλλει γενέσθαι στην ελληνική κοινωνία και στο ελληνικό πολιτικό σκηνικό. Θέλω να μου ανοίγει δρόμους για το μέλλον.\nΓια την αδυναμία συνύπαρξης με τον ΣΥΡΙΖΑ\nΣε μια τέτοια πρόταση του κ. Τσίπρα, τον οποίον τον έχω δει να συνυπάρχει με ό,τι πιο ακραίο υπάρχει στην κοινωνία, δεν μπορώ να ανταποκριθώ. Στην πολιτική υπάρχουν και αρχές και αξίες. Μετά από την συνεργασία ΣΥΡΙΖΑ – ΑΝΕΛ θα πάμε να συνυπάρχουμε με ένα κόμμα του οποίου τα στελέχη βγαίνουν και καλύπτουν τον Καμμένο; Αν οι σοσιαλιστές της Ευρώπης δεν ξέρουν ότι ο ΣΥΡΙΖΑ είναι ένα κόμμα το οποίο άλλα λέει μέσα και άλλα λέει έξω, είναι τόσο “λογικά ηλίθιοι” που τους τον χαρίζω. Γι αυτό και το σοσιαλιστικό κόμμα της Γαλλίας, που ήταν μαζί με τον Τσίπρα, απέτυχε στις τελευταίες εκλογές. Το ίδιο ισχύει και για τον Πιτέλα. Εμένα προσωπικά δεν με ενδιαφέρουν αυτοί οι σοσιαλιστές. Εμένα με ενδιαφέρει ένα άλλο όραμα, με ενδιαφέρει το κοινωνικό κράτος, η αξιοπρέπεια, η αξιοκρατία. Γι' αυτό δεν μπορώ να δεχτώ ότι ένα κόμμα που θέλει να λέει ότι είναι αριστερό μπορεί να προκηρύσσει διαγωνισμό, που να λέει ότι δεν πρέπει να έχει κάποιος απολυτήριο λυκείου για να μπορέσει να καταλάβει τη θέση ενός μεγάλου οργανισμού. Αυτά δεν ήταν στο DNA του ΠΑΣΟΚ. Το ΠΑΣΟΚ μπορεί να έχει κάνει πολλά λάθη αλλά έχει αξίες. Έκανε σημαντικές μεταρρυθμίσεις. Έφερε τα πάνω κάτω σε μια Ελλάδα, η οποία το είχε μεγάλη ανάγκη. Αγκάλιασε τους νέους. Αγκάλιασε κοινωνικές ομάδες, οι οποίες είχαν υποφέρει τα προηγούμενα χρόνια. Σε ένα τέτοιο καινούργιο κόμμα θέλω να πάω. Σε ένα κόμμα, το οποίο θα δει την Ελλάδα με μια διαφορετική οπτική. Δεν μπορώ να βλέπω την Ελλάδα του Καμμένου και του Τσίπρα κάθε μέρα να πεθαίνει.\nΓια τους λάθος χειρισμούς στο ΠΑΣΟΚ του παρελθόντος\nΤο ΠΑΣΟΚ δεν στηρίζει την ιστορία του. Θα σας θυμίσω όμως ότι ο Γιώργος Παπανδρέου είχε κάνει ένα ανοσιούργημα τότε με τον Καρατζαφέρη και την ΝΔ. Όντας πρωθυπουργός της χώρας, παρέδωσε την εξουσία σε κάποιον, χωρίς να είμαι σίγουρος ότι αυτή η μεταβίβαση της εξουσίας ήταν συνταγματικά κατοχυρωμένη ή ότι ρωτήθηκε η ελληνική κοινωνία. Ο Γιώργος Παπανδρέου ανετράπη από την αδυναμία του, από τον κακό του εαυτό. Δεν υπολόγισε το κόμμα του, δεν υπολόγισε την κοινωνία. Πήγε στο Καστελόριζο και ανακοίνωσε ότι η χώρα θα μπει στο ΔΝΤ, χωρίς να έχει ρωτήσει ούτε έναν Έλληνα ούτε το πολιτικό του συμβούλιο ούτε το κόμμα του ούτε τους βουλευτές του. Ο ίδιος πήρε τηλέφωνο τον Σαμαρά. Εμείς φτιάξαμε την κυβέρνηση Παπαδήμου; Άρα, από ποιον ανατράπηκε; Από τον ίδιο τον εαυτό του και από κάποιους συνεργάτες του περιβάλλοντός του.\nΚαι βέβαια, άλλο ο Καρατζαφέρης, άλλο ο Καμμένος. Άλλο εκείνη η εποχή, άλλο το σήμερα. Ο Καρατζαφέρης, εφόσον δεν υπάκουε, κάποια στιγμή σηκώθηκε και έφυγε. Τώρα όμως, μιλάμε για ακροδεξιά, μιλάμε για έναν άνθρωπο που εκπροσωπεί έναν μηχανισμό που ξεκινάει από το περιβάλλον του Κώστα Καραμανλή και φτάνει μέχρι τον διοικητή της ΕΥΠ, τον οποίο τον έχει αναπληρωτή υπουργό Δικαιοσύνης. Αυτά, αν τα είχαμε κάνει εμείς, θα μας είχαν κρεμάσει. Αυτή η κυβέρνηση εμπεριέχει ότι πιο συντηρητικό υπάρχει και θέλει να λέγεται “αριστερή”. Και μην ξεχνάτε ότι όλοι αυτοί μας κατασυκοφάντησαν για να μπουν στη Βουλή.\nΤο ΠΑΣΟΚ τώρα πρέπει να βγει και να πει ότι προχωράει μόνο του, αυτοτελές, με συγκεκριμένες προτάσεις για το κοινωνικό κράτος, για την υγεία, για την παιδεία, κ.ο.κ. Πρέπει να δώσει μια ολοκληρωμένη πρόταση για την οικονομία, για την κοινωνία, για την Ελλάδα. Θα πρέπει να τα πει καθαρά στον ελληνικό λαό και να ξεκαθαρίσει μια για πάντα τη θέση του. Στην πολιτική υπάρχει το σωστό και το λάθος, υπάρχει το σκότος και το φως. Εμείς θα πρέπει να διαλέξουμε μια πορεία που να είναι διάφανη και να έχει κάτι το καινοτόμο, που θα μας απαλλάσσει από τα παλαιά βάρη του παρελθόντος και θα δώσει ένα καινούργιο αφήγημα στην κοινωνία. Αυτό πρέπει να είναι το εγχείρημά μας. Αν καθίσουμε κλεισμένοι μέσα στα τείχη μας, τα ίδια τα τείχη θα μας πνίξουν. Πρέπει να ακούσουμε την κοινωνία, για να μπορούμε να την εκφράσουμε στο μέλλον. Πρέπει να βρούμε την σωστή συνταγή, ούτως ώστε η κοινωνία να μας ακούσει ξανά.


Με επιτυχία ολοκληρώθηκε το Εργατικό Φεστιβάλ Ελλήνων - Μεταναστών στο πάρκο Δέλτα στη Χαλκίδα.\nΧαλκίδα 1 Ιούλη 2017\nΜε επιτυχία ολοκληρώθηκε το Εργατικό Φεστιβάλ Ελλήνων - Μεταναστών στο πάρκο Δέλτα στη Χαλκίδα. Παρά τη ζέστη από νωρίς πλήθος εργατών, Ελλήνων και μεταναστών, νεολαίας και των συμμάχων τους συγκεντρώθηκε στο χώρο για το καθιερωμένο πλέον φεστιβάλ στη Χαλκίδα.\nΤην κεντρική ομιλία απήθυνε το μέλος του ΠΓ της ΚΕ του ΚΚΕ Κώστας Παρασκευάς. Το πρόγραμμα του φεστιβάλ άνοιξε με καλλιτεχνικό αφιέρωμα σε τραγούδια και χωρούς από την Ινδία,το Πακιστάν και τη Μαδαγασκάρη με το συγκρότημα "Rosewood", ενώ μετά την κεντρική ομιλία ακολούθησε μουσικό αφιέρωμα στα τραγούδια της ξενιτιάς και λαϊκό γλέντι μέχρι τις πρώτες πρωϊνές ώρες. Καθ Όλη τη διάρκεια του Φεστιβάλ λειτούργησε παιδότοπος με πλούσιο πρόγραμμα.\nΑκολουθούν αποσπάσματα απο την ομιλία του Κ.Παρασκευά:\nΘέλουμε με τη σημερινή δυνατότητα που μας δίνει η εκδήλωση της ΚΟ Χαλκίδας, να απευθυνθούμε στον εργαζόμενο λαό, που πλήρωσε τόσο βαριά τις αντιλαϊκές πολιτικές, που ματώνει καθημερινά, που δίνει τη μάχη για την επιβίωση και το μεροκάματο.\nΤον καλούμε να μη σκύψει το κεφάλι. Να αγωνιστεί με το βλέμμα μπροστά.\nΥπάρχει λύση, άλλη προοπτική. Υπάρχουν δυνατότητες για την ικανοποίηση των πραγματικών αναγκών της εργατικής λαϊκής οικογένειας.\nΑυτή η λύση και η προοπτική, βρίσκεται στον αγώνα, μαζί με το ΚΚΕ, για να μπουν νέες δυνάμεις στη μάχη. Να περάσουν στην αντεπίθεση με κίνημα που θα αμφισβητεί και θα αντιπαλεύει τους πραγματικούς υπεύθυνους, τα μονοπώλια, τον καπιταλισμό. Να ενωθούν σε μια μεγάλη κοινωνική συμμαχία οι εργατοϋπάλληλοι, οι μικροί επαγγελματίες, οι αγρότες. Μόνο έτσι μπορεί ο αγώνας να έχει αποτελέσματα, ενάντια στα αντιλαϊκά μέτρα, τις απολύσεις, τις περικοπές μισθών και συντάξεων, τη φοροληστεία, τη θηλιά των χρεών. Για να πάρουμε πίσω όσα χάσαμε, να βελτιωθεί η ζωή του λαού. Να δυναμώσει ο αγώνας για να σταματήσουν οι ιμπεριαλιστικές επεμβάσεις των χωρών της ΕΕ, των ΗΠΑ, του ΝΑΤΟ, που φέρνουν τον πόλεμο στην πόρτα μας.\nΟι Έλληνες και οι αλλοδαποί εργαζόμενοι δεν έχουν τίποτα να χωρίσουν μεταξύ τους. Έχουν κοινό συμφέρον μόνο να ενώσουνε τη δύναμή τους. Να αγωνιστούνε μαζί, να βάλουν τη σφραγίδα στη λαϊκή πάλη, στοχεύοντας το ίδιο το σύστημα που βασίζεται στην εκμετάλλευση, που γεννά τη φτώχια, τους πολέμους, την προσφυγιά.\nΑυτό το σύστημα δεν διορθώνεται, πρέπει να ανατραπεί.\nΓια να μπορούμε να ζήσουμε όλοι μαζί, Έλληνες και μετανάστες σε μια πατρίδα χωρίς εκμετάλλευση. Για να μπορούν οι πρόσφυγες και μετανάστες να επιστρέψουν στις πατρίδες τους και να ζήσουν ευτυχισμένοι και ειρηνικά, σε μια νέα κοινωνία.\nΤο μέλλον μας δεν είναι ο καπιταλισμός, είναι ο νέος κόσμος, ο σοσιαλισμός.\nΑπό αυτό εδώ το βήμα, καλούμε όλους και όλες. Να κλείσουν τα αυτιά τους στις «σειρήνες» της ψευτιάς και της προπαγάνδας της κυβέρνησης ΣΥΡΙΖΑ - ΑΝΕΛ.\nΝα μην πιστέψουν στο κλίμα εφορίας που προσπαθεί να δημιουργήσει, μετά την απόφαση του Eurogroup.\nΚαμιά επανάπαυση, κανένας εφησυχασμός. Η κυβέρνηση επιδιώκει να κερδίσει χρόνο για να προωθήσει νέα χτυπήματα στους εργαζόμενους, όπως έκανε με τους συμβασιούχους των ΟΤΑ.\nΔεν πρέπει να ξεχάσουμε ότι η κυβέρνηση, το αμέσως επόμενο διάστημα, θα φέρει νέο νόμο που θα χτυπά την δυνατότητα των εργαζομένων να απεργήσουν.\nΟ λαός χόρτασε από ψεύτικες υποσχέσεις. Καμία εμπιστοσύνη, καμία ανοχή δεν επιτρέπεται να υπάρξει.\nΚανένα χάσιμο άλλου πολύτιμου χρόνου, τώρα είναι ώρα ευθύνης, αποφάσεων.\nΑπέναντι στην αντιλαϊκή επίθεση, που συνεχίζεται και κλιμακώνεται, ο κάθε ένας έχει ευθύνη να πάρει θέση για τον ίδιο και για τα παιδιά του.\nΌλοι όσοι συνειδητοποιούν ότι η κατάσταση δεν πάει άλλο, ότι δεν πρέπει να επιτρέψουν τα παιδιά τους και τα εγγόνια τους να ζήσουν σε καθεστώς μόνιμης φτώχιας και ανεργίας, δεν πρέπει να κάτσουν με σταυρωμένα χέρια. Η θέση τους βρίσκεται στο μετερίζι για την ισχυροποίηση του κινήματος.\nΌσοι βλέπουν ότι εξαπατήθηκαν από το ΣΥΡΙΖΑ, όσοι νιώθουν αριστεροί, προδομένοι, δε θέλουν οι αξίες που πίστεψαν και υπερασπίστηκαν να «θαφτούν» μαζί με την κυβέρνηση ΣΥΡΙΖΑ - ΑΝΕΛ, δεν πρέπει να κάτσουν στα σπίτια τους. Η θέση τους βρίσκεται στη λαϊκή πάλη, συμπορευόμενοι με το ΚΚΕ.\nΌσοι αμφισβητούν το «μονόδρομο» της ΕΕ, βλέπουν ότι αυτές οι συμμαχίες δεν υπηρετούν τα λαϊκά συμφέροντα. Όσοι δε θέλουν η χώρα να είναι «ξέφραγο αμπέλι» του ΝΑΤΟ, δε θέλουν η χώρα να συμμετέχει στους ιμπεριαλιστικούς σχεδιασμούς, γιατί φέρνει το λαό όλο και πιο κοντά στον κίνδυνο του πολέμου. Μπορούν τώρα να κάνουν το βήμα, να παλέψουν μαζί με το ΚΚΕ, ενάντια σε ΕΕ και ΝΑΤΟ, ενάντια στην αστική τάξη της χώρας που προωθεί αυτές τις αντιλαϊκές συμμαχίες.\nΌσοι ανησυχούν και θέλουν να ορθωθεί ένα αποφασιστικό εμπόδιο στη φασιστική Χρυσή Αυγή, στο ρατσισμό, στον εθνικισμό, έχουν τη δυνατότητα να συμπορευτούν με τη δύναμη που έδωσε τους πιο συνεπείς και σταθερούς αγώνες ενάντια στο φασισμό και το σκοταδισμό κάθε είδους, που δε δίστασε μπροστά σε θυσίες, με το ΚΚΕ.\nΌλοι όσοι αμφισβητούν τα κόμματα που διαχειρίζονται το σύστημα και δε δέχονται τη συνέχιση της σημερινής κατάστασης. Ακόμα και αν δε συμφωνούν σε όλα με το ΚΚΕ, τους καλούμε να συμπαραταχθούν μαζί στον κοινό αγώνα, για να αποκτήσει το κίνημα νέα ορμή, νέα δύναμη, για να έχει ο αγώνας προοπτική, να στοχεύσει στον πραγματικό αντίπαλο, να βάλουμε τις βάσεις για να αλλάξει ριζικά η κατάσταση, να φύγουν οι εκμεταλλευτές από την εξουσία. (…)\nΜόνο έτσι μπορεί να γίνει «τάξη για τον εαυτό της» ικανή να απελευθερώσει και τα άλλα εργαζόμενα λαϊκά στρώματα από το καθεστώς της καπιταλιστικής εκμετάλλευσης. Δίνοντας έτσι ουσιαστική υπόσταση στο σύνθημα: «χωρίς εσένα γρανάζι δε γυρνά, εργάτη μπορείς χωρίς αφεντικά.»\nΤο ΚΚΕ είπε πάντα, λέει και τώρα, την αλήθεια στον εργαζόμενο λαό πολλές φορές «κόντρα στο ρεύμα», χωρίς να υπολογίζει συνέπειες και κόστος.\nΛέει και τώρα καθαρά. Δεν υπάρχει καμία ελπίδα να δοθεί λύση, να ικανοποιηθούν οι λαϊκές ανάγκες μέσα στα πλαίσια του εκμεταλλευτικού συστήματος. Τα πράγματα θα πηγαίνουν από το κακό στο χειρότερο.\nΟ καπιταλισμός δεν μπορεί να εξασφαλίσει δουλειά με δικαιώματα και ανθρώπινη ζωή.\nΑυτό επιβεβαιώνεται σήμερα, περισσότερο από κάθε άλλη φορά.\nΤώρα είναι ώρα να βγουν συμπεράσματα, να αποκτηθούν ταξικά πολιτικά κριτήρια, για όλα όσα γίνονται. Για όλα όσα μέλλονται να έρθουν.\n● Δεν θα κουραστούμε να λέμε την αλήθεια.\nΟι αντιλαϊκές πολιτικές, τα μνημόνια, δεν οφείλονται στα λάθη, στους δήθεν ανίκανους κυβερνώντες, στους ψεύτες και τους κλέφτες. Όλα αυτά που έγιναν, έγιναν για να υπηρετήσουν το κεφάλαιο, τα μέτρα ήταν στόχος της ΕΕ, πριν την κρίση, τα ίδια υλοποιούνται σε όλες τις χώρες της ΕΕ. Τα μνημόνια και η Επιτροπεία είναι στη λογική και τη λειτουργία της ΕΕ και της Ευρωζώνης.\nΌλα τα μέτρα, που τσάκισαν τα εργατικά λαϊκά δικαιώματα και που εφαρμόστηκαν, είχαν σχεδιαστεί πολύ παλιότερα, από τα επιτελεία της ΕΕ. Με τη Λευκή Βίβλο, τα σύμφωνα σταθερότητας. Με τη κρίση βρήκαν την ευκαιρία οι αστικές κυβερνήσεις να τα προωθήσουν ακόμα πιο γρήγορα.\nΤα μέτρα δεν τα επέβαλαν μόνοι τους οι «κακοί ξένοι» σε βάρος της Ελλάδας. Τα μέτρα τα επέβαλε πρώτ’ απ’ όλα η αστική τάξη της Ελλάδας, μαζί με τα κόμματα που την υπηρετούν, σε συμμαχία με την ΕΕ και το ΔΝΤ, γιατί έτσι προωθούνται τα κοινά τους συμφέροντά.\nΣήμερα, όλοι μαζί, ο κάθε ένας με το δικό του τρόπο, κυβέρνηση ΣΥΡΙΖΑ - ΑΝΕΛ, η αξιωματική αντιπολίτευση και τα άλλα κόμματα, προβάλουν ως λύση και διέξοδο τους λεγόμενους «εθνικούς στόχους».\nΣτην πραγματικότητα ζητάνε από τους εργαζόμενους και τους ανέργους να περάσουν τη θηλιά μόνοι το λαιμό τους. Να υπογράψουν την καταδίκη τους για τα επόμενα χρόνια.\nΠαλιότερα εμφάνιζαν ως «Εθνικό Στόχο» την είσοδο στην ΕΕ και την Ευρωζώνη, την οικονομική διείσδυση στα Βαλκάνια. Σήμερα, λένε ότι οι «Εθνικοί Στόχοι» είναι τα πλεονάσματα, η ρύθμιση του χρέους, η γεωστρατηγική αναβάθμιση της χώρας. Προβάλουν ως τέτοιους, τις επενδύσεις, την ανταγωνιστικότητα, σαν κοινό καλό για όλους.\nΗ χρεοκοπία της πολιτικής του ΣΥΡΙΖΑ ήταν προδιαγεγραμμένη, από την ώρα που διακήρυξε ότι θα εφαρμόσει «φιλολαϊκές πολιτικές» μέσα στα πλαίσια της ΕΕ, των μονοπωλίων. Από την ώρα που διακήρυξε μπροστά στους βιομήχανους, στους εφοπλιστές, στους τραπεζίτες, ότι έχουν τον ίδιο θεό, την καπιταλιστική ανάπτυξη και το κέρδος.\nΓιατί ανάπτυξη - κέρδος και λαϊκά συμφέροντα δε συμβιβάζονται.\nΓιατί φιλολαϊκή πολιτική και ΕΕ δεν μπορεί να υπάρξουν.\nΚαμιά αυταπάτη. Άλλα είναι τα συμφέρονται του εργάτη, άλλα είναι του κεφαλαιοκράτη.\nΟ ΣΥΡΙΖΑ, δεν πρόδωσε απλά όσους τον ψήφησαν. Έκανε κάτι πολύ χειρότερο, χτύπησε το κίνημα όταν αυτό πήγε να «φουντώσει». Έβγαλε όλη τη βρώμικη δουλειά σε πέρας.\nΈκανε αυτό που δεν μπορούσαν να κάνουν η ΝΔ και το ΠΑΣΟΚ.\nΟ λαός δεν πρέπει να έχει καμιά ελπίδα. Ο ΣΥΡΙΖΑ θα πηγαίνει από το κακό στο χειρότερο όχι μόνο στα ζητήματα της οικονομίας αλλά και με την συμμετοχή του στις ιμπεριαλιστικές επεμβάσεις του ΝΑΤΟ, με τα μέτρα έντασης του αυταρχισμού κατά των αγώνων του λαού.\nΟι εργαζόμενοι πρέπει αποφασιστικά να τον εγκαταλείψουν και να συμπαραταχθούν με το ΚΚΕ. (…)\nΑπαιτείται ετοιμότητα και επαγρύπνηση και για άλλο ένα κρίσιμο ζήτημα.\nΗ αντιλαϊκή πολιτική και επίθεση, ανεξάρτητα από το ποιος την εφαρμόζει, συνοδεύεται και από την ένταση της επίθεσης ενάντια στο κίνημα, στους αγώνες. Έχει ως μέσα την τρομοκρατία, την καταστολή, τη συκοφαντία και την προβοκάτσια. Αυτά τα προωθούν μαζί, εργοδοσία, κυβερνήσεις, τα άλλα αστικά κόμματα, διάφοροι εργατοπατέρες.\nΈνα από τα μέσα που χρησιμοποιούν κατά κόρον είναι το επιχείρημα, ότι «οι αγώνες και συνδικαλιστές κλείνουν τις επιχειρήσεις».\nΞέρουν ότι λένε ψέματα, αλλά επιμένουν. Γιατί θέλουν να τρομοκρατήσουν τους εργαζόμενους. Θέλουν να τους υποτάξουν οριστικά, να σκύψουν το κεφάλι. Να μπουν στη λογική «σκάσε και δούλεψε».\nΕπειδή προκαλούν, τους απαντάμε.\nΤα εργοστάσια τα κλείνουν οι ίδιοι οι εργοστασιάρχες, όταν τα κέρδη δεν είναι όσα θέλουν. Όταν μειωθούν τα κέρδη τους, όταν εκτιμήσουν ότι μπορούν να βγάλουν περισσότερα σε άλλους κλάδους, σε άλλους τομείς της οικονομίας, σε άλλες χώρες, τότε πάει περίπατο η «φιλεργατικότητά» τους, η «φιλανθρωπία», ο «πατριωτισμός» τους. Κλείνουν τις επιχειρήσεις τους, πετάνε στο δρόμο τους εργάτες, κατά κανόνα απλήρωτους, αφήνουν πίσω τους κουφάρια. Φόρτωσαν τα χρέη στον ελληνικό λαό. Με αυτό τον τρόπο οι βιομήχανοι παρέμειναν πλούσιοι και οι εργάτες άνεργοι και πεινασμένοι.\nΠοιος έκλεισε το Σκαλιστήρι, το Παπαστρατή, τη Πειραϊκή Πατραϊκή, το Τσαούσογλου, το Δαριγκ, τα Τσιμέντα, το Σέλμαν τόσα άλλα εργοστάσια; Οι αγώνες των εργαζομένων τα έκλεισαν, οι υψηλοί μισθοί και οι παροχές; Οι παράλογες διεκδικήσεις;\nΔεν ήταν αυτά, γιατί αυτά δεν υπήρχαν. Ούτε οι αγώνες, γιατί δυστυχώς οι αγώνες έγιναν όταν το μαχαίρι έφτασε στο κόκαλο, όταν άρχιζαν απολύσεις.\nΤα σωματεία των εργαζομένων σε αρκετές περιπτώσεις, έδωσαν στήριξη στους εργοδότες, «πίστωση χρόνου» στις υπό κρατικό έλεγχο καπιταλιστικές επιχειρήσεις, καλλιέργησαν αυταπάτες στους εργαζόμενους, επανάπαυση, καλλιέργησαν τη λογική της ταξικής συνεργασίας, αφόπλισαν το κίνημα και αυτή την τακτική πλήρωσαν ακριβά οι εργαζόμενοι. Αυτή είναι η μαύρη αλήθεια.\nΤο εργατικό συνδικαλιστικό κίνημα δεν προετοιμάστηκε κατάλληλα, δεν αντέδρασε έγκαιρα παρά το γεγονός ότι οι αγώνες ήταν πολλές φορές μακρόχρονοι και σκληροί. Το ΚΚΕ τους στήριξε με όλες του τις δυνάμεις, γιατί το δίκιο ήταν και είναι με την πλευρά των εργατών.\nΤώρα οι εργαζόμενοι, να μην τρομοκρατηθούν, από τις απειλές και τους εκβιασμούς των εργοδοτών. Η δύναμή τους βρίσκεται στην ενότητα και στον αγώνα τους, μέχρι την ανατροπή της εξουσίας του κεφαλαίου. Τα εργοστάσια θα πάψουν να κλείνουν, μόνο όταν γίνουν λαϊκή περιουσία και θα υπηρετούν τις λαϊκές ανάγκες και όχι το κέρδος.\nΕίμαστε εδώ γιατί δεν σκύβουμε το κεφάλι. Γιατί δεν συμβιβαζόμαστε με τη φτώχεια, την ανεργία, με την εκμετάλλευση, τους πολέμους, την προσφυγιά, με την καπιταλιστική βαρβαρότητα στην Ελλάδα και σε κάθε χώρα.\nΕίμαστε εδώ γιατί ξέρουμε ότι είναι κοινός ο εχθρός. Ανεξάρτητα εάν γεννηθήκαμε στην Ελλάδα, στην Αλβανία, στην Ασία, στην Αφρική, σε άλλες χώρες της Ευρώπης, στη Αμερικανική Ήπειρο. Ο εχθρός είναι παντού ο ίδιος. Είναι το καπιταλιστικό σύστημα, ο ιμπεριαλισμός.\nΟι Έλληνες και οι μετανάστες εργάτες, είναι αυτοί που πληρώνουν, είναι αυτοί που ματώνουν απ΄τις πολιτικές της ιμπεριαλιστικής ΕΕ και του ΝΑΤΟ.\nΑυτοί που αρπάζουν το ψωμί απ΄το τραπέζι του Έλληνα και μετανάστη εργαζόμενου, είναι οι ίδιοι που ξεσπιτώνουν και σπρώχνουν στην προσφυγιά χιλιάδες ανθρώπους, γυναίκες, γέρους, παιδιά, στην Αφρική, στη Συρία, στο Αφγανιστάν, στο Ιράκ, στην Ουκρανία, στα Βαλκάνια.\nΜετανάστες και Έλληνες,\nΑπό αυτή την πραγματικότητα δεν μπορούν οι λαοί να ξεφύγουν, να γλιτώσουν, εάν δεν απαλλαγούν από τον ίδιο τον καπιταλισμό.\nΟ αγώνας της εργατικής τάξης και των συμμάχων της για να είναι αποτελεσματικός, εκεί πρέπει να στοχεύει, στην αλλαγή τάξης στην εξουσία.\nΗ αλληλεγγύη, η ενότητα ντόπιων και αλλοδαπών εργαζομένων σ΄αυτή την προοπτική πρέπει να στοχεύει, ώστε να είναι στέρεα και γερά θεμελιωμένη, να αντέχει στις θύελλες που θα αντιμετωπίσει.\nΣήμερα υπάρχουν όλες οι δυνατότητες να ικανοποιηθούν οι σύγχρονες ανάγκες για εργασία με δικαιώματα, για υγεία , για μόρφωση, για ελεύθερο χρόνο, για διακοπές και όλα τα άλλα δικαιώματα που αφορούν την εργατική τάξη και τα λαϊκά στρώματα. Να σταματήσει ο εφιάλτης της ανεργίας, τη φτώχιας\nΤο εμπόδιο βρίσκεται στο γεγονός ότι όλη η παραγωγή, όλος ο πλούτος που παράγουν οι ίδιοι οι εργαζόμενοι δεν πηγαίνει για την ικανοποίηση των ανθρώπινων αναγκών, αλλά για το καπιταλιστικό κέρδος.\nΑυτή η εξουσία, αυτό το σύστημα, είναι η αιτία όλων των δεινών και των βασάνων του εργαζόμενου λαού. Γι αυτό, αυτό το σύστημα, αυτή η εξουσία είναι που πρέπει να φύγουν από τη μέση. Όμως από τη μέση δεν θα φύγουν μόνοι τους. Θα τους βγάλει από τη μέση η λαϊκή πάλη. Αυτοί που έχουν σήμερα την εξουσία μπορεί να φαίνονται παντοδύναμοι, αλλά δεν είναι όπως φαίνονται.\nΟ δρόμος που χαράχθηκε πριν 100 χρόνια με τη νίκη της Οχτωβριανής Επανάστασης παραμένει ανοιχτός.\nΗ κοινωνία ή σοσιαλιστική - κομμουνιστική μπορεί να γίνει πραγματικότητα για να απελευθερωθούν οι εργαζόμενοι από τη μισθωτή σκλαβιά. Να ικανοποιηθούν όλες οι σύγχρονες λαϊκές ανάγκες.\nΗ εργατική εξουσία μπορεί να αξιοποιήσει τις πλουτοπαραγωγικές δυνατότητες της χώρας. Τα ορυκτά, τα νερά, τα δάση, τη γεωργική παραγωγή, τον θαλάσσιο πλούτο. Θα βάλει σε όφελος του λαού το σύνολο της παραγωγής με την κοινωνικοποίηση των μέσων παραγωγής, με το κεντρικό σχεδιασμό της οικονομίας και της παραγωγής.\nΘα απελευθερώσει τη χώρα από τα ιμπεριαλιστικά δεσμά, τις συμφωνίες με τις ιμπεριαλιστικές ενώσεις, την ΕΕ και το ΝΑΤΟ. Θα διαγράψει μονομερώς το χρέος. Θα επιδιώξει συνεργασίες με κράτη και λαούς που έχουν συμφέρον να αντισταθούν στα κέντρα του ιμπεριαλισμού.\nΟ λαός δεν θα είναι μόνος του όταν παλεύει. Και οι άλλοι λαοί έχουν συμφέρον να ακολουθήσουν τον ίδιο δρόμο.\nΑυτό είναι το δίδαγμα της Ιστορίας.\nΟ 21ος αιώνας θα στεφθεί με την νίκη των νέων Σοσιαλιστικών Επαναστάσεων.\nΗ νίκη αυτή θα είναι οριστική και ανεπίστρεπτη.


Στυλιδα 2019: Από τα εγκαίνια του Εκλογικού κέντρου της Βιργινίας Στεργίου | STILIDANEWS.GR\nΔημοσιεύθηκε από stilidanewsστις 16 Μαΐου 2019 στο Εκλογές\nΕγκαίνια του εκλογικού της κέντρου στο κέντρο της πόλης έκανε το απόγευμα της Τετάρτης 15 Μαΐου 2019 η υποψήφια Δήμαρχος Στυλίδας Βιργινία Στεργίου.\n«Σήμερα είμαστε εδώ για να δώσουμε ένα ηχηρό μήνυμα αισιοδοξίας και ελπίδας για όλους εμάς. Να δώσουμε την υπόσχεση ότι θα αλλάξουμε όλα όσα μας ενοχλούν. Να νοικοκυρέψουμε το Δήμο μας από άκρη σε άκρη και να κάνουμε το Δήμο Στυλίδας προορισμό και όχι πέρασμα!»\nΈτσι ξεκίνησε την ομιλία της η επικεφαλής του συνδυασμού Ενωμένη Ανατολική Φθιώτιδα Βιργινία Στεργίου.\n«Θέλουμε η κάθε γειτονιά του δήμου μας να αποκτήσει τη δική της ταυτότητα, να αποτελέσει πόλο έλξης, τουρισμού, και πολιτισμού.\nΑντίπαλοι μας είναι τα προβλήματα του δήμου μας και όχι οι άνθρωποι. Θα αναμετρηθούμε όμως με τους πολιτικούς μας αντιπάλους για το τι μπορούμε να κάνουμε εμείς στο Δήμο σε σχέση με αυτούς. Βέβαια, ορισμένοι έχουν αναγάγει την λασπολογία και την παραπληροφόρηση ακόμη και σε προσωπικό επίπεδο, ως όρους πολιτικού διαλόγου και ανταγωνισμού.»\n«Είμαστε εδώ για να ενώσουμε και όχι να διχάσουμε. Όλοι γνωρίζουμε τώρα περισσότερο από ποτέ, ότι ο μόνος ανεξάρτητος και υπερκομματικός συνδυασμός είναι η «Ενωμένη Ανατολική Φθιώτιδα» που δεν γεννήθηκε σε βουλευτικά γραφεία, δεν δέχτηκε πολιτική χειραφέτηση από κανένα, ούτε πήρε κομματικά χρίσματα και δεν χρειάστηκε ποτέ να το αποδείξουμε αυτό ή να διαψεύσουμε το αντίθετο, γιατί έτσι είναι. Έτσι είμαστε εμείς, ανεξάρτητοι και ενωμένοι μαζί με όλη την Ανατολική Φθιώτιδα από την επόμενη ημέρα των εκλογών.\nΕίμαστε εδώ για να εκφράσουμε όλους τους δημότες που θέλουν να δουν τον τόπο μας να προοδεύει και να προχωρά μπροστά.»\nΣτη συνέχεια αναφέρθηκε εν συντομία στους βασικούς πυλώνες του προγράμματος της:\n«Ο πρώτος πυλώνας αφορά στην καθημερινότητα του πολίτη:\nΔίνουμε έμφαση στην καθαριότητα, στο φωτισμό στα πεζοδρόμια, τις λακκούβες, το πράσινο, τις παιδικές χαρές, αλλά και στο πόσιμο νερό όπου χρειάζεται.\nΘα γίνει ότι είναι δυνατόν για να λύσουμε το πρόβλημα της αποχέτευσης σε ολόκληρο το δήμο.\nΗ άρδευση είναι στις προτεραιότητές μας, όπως και η αγροτική οδοποιία.\nΣταδιακή αντιμετώπιση του θέματος με τα αδέσποτα με δημοτικό κτηνιατρείο και κέντρο προσωρινής φιλοξενίας.\nΣτο δεύτερο πυλώνα μας βρίσκεται ο αθλητισμός, ο πολιτισμός και η εκπαίδευση: Δεσμευόμαστε ότι θα γίνει η αποπεράτωση του κλειστού Γυμναστηρίου Στυλίδας και ουσιαστική προσπάθεια για τη δημιουργία ή την αναβάθμιση αθλητικών χώρων σε κάθε χωριό – τοπική κοινότητα του δήμου μας.\nΕίναι δεδομένη η στήριξη μας στους πολιτιστικούς μας συλλόγους.\nΗ Βελτίωση και συντήρηση των σχολικών κτιρίων, στήριξη και ανάδειξη του έργου της εκπαιδευτικής κοινότητας, επιβάλλεται, για το μέλλον των παιδιών μας.\nΑλλά και η ίδρυση Δημοτικού Ωδείου είναι μέσα στα σχέδιά μας.\nΟι κοινωνικές υπηρεσίες ανήκουν και αυτές στις προτεραιότητές μας:\nΑναβαθμισμένα ΚΑΠΗ, ενίσχυση του προγράμματος «Βοήθεια στο Σπίτι», δημιουργία δομών για άτομα με αναπηρία.\nΗ Κοινωνική μέριμνα – Εθελοντισμός: Με λειτουργία κοινωνικού παντοπωλείου, κοινωνικού φαρμακείου και ταμείου κοινωνικής αλληλεγγύης εντάσσονται και αυτά στο πρόγραμμά μας.\nΗ επιχειρηματικότητα και η οικονομία είναι και αυτές στις προτεραιότητες μας:\nΣτήριξη των συνεταιρισμών και των παραγωγών με τα μέσα που διαθέτει ο δήμος.\nΈχουμε πρόγραμμα για την τουριστική ανάπτυξη του Δήμου μας:\nΕνίσχυση και στήριξη του εμπορικού κόσμου με εκδηλώσεις Χριστουγέννων, Πάσχα, Αποκριές, Λευκές Νύχτες, Ναυτική Εβδομάδα. Επαναφορά του «Διάπλου του Μαλιακού» και άλλων εκδηλώσεων για την οικονομική ανάπτυξη της περιοχής.\nΣτηρίζουμε το Θεματικό Τουρισμό όπως: α) Αγροτουρισμό για την προβολή των τοπικών προϊόντων. β). Εκπαιδευτικό Τουρισμό για να γνωρίσει ο επισκέπτης την πατρίδα του Αχιλλέα, το Μυκηναϊκό πολιτισμό στην Ανατολική Φθιώτιδα σε συνεργασία με τα Εθνικά Πανεπιστημιακά Ιδρύματα. γ). Θρησκευτικό Τουρισμό, γιατί τα μοναστήρια μας είναι μοναδικά (Ιερές Μονές Αγ. Βλασίου Στυλίδος, Αγ. Γεωργίου Νεράιδας, Αγ. Γεωργίου Μύλων, Αγ. Παρασκευής Σπαρτιάς, Παλαιομοναστηρίου Λογγιτσίου, Ιερά Μονή Παμμεγίστων Ταξιαρχών Νεράϊδας). δ). Αθλητικό τουρισμό με διοργάνωση μεγάλων αθλητικών γεγονότων.\nΗ ανακύκλωση είναι ένα στοίχημα για εμάς. Θα εργαστούμε γι’ αυτό με ενημέρωση και πιλοτική εφαρμογή για το διαχωρισμό των ανακυκλώσιμων υλικών που έχουν ανταποδοτικά οφέλη για τους δημότες. Συλλογή και επεξεργασία των πράσινων αποβλήτων (κυρίως κλαδέματα) με ειδικό κοστολογημένο και εφαρμόσιμο πρόγραμμα.\nΈχουμε την πολυτέλεια να δημιουργήσουμε γέφυρα προγραμματικών συμβάσεων συνεργασίας του Δήμου με Πανεπιστήμια, για την παροχή πεδίου έρευνας, δράσης και υλοποίησης έργων.»\nΚαι ολοκλήρωσε την ομιλία της\n«Σε ότι με αφορά, δεσμεύομαι να δώσω όλες μου τις δυνάμεις, ώστε να γίνει ο Δήμος Στυλίδας ένας Δήμος- πρότυπο, ένας Δήμος που θα μας αξίζει και για τον οποίο θα είμαστε περήφανοι. Γιατί το καθήκον μας σ’ αυτό τον υπέροχο τόπο είναι να τον αφήσουμε καλύτερο στα παιδιά μας. «\nΣτα εγκαίνια παραβρέθηκε και ο γνωστός δημοσιογράφος της ΕΡΤ, κ. Φάνης Παπαθανασίου, υποψήφιος περιφερειακός σύμβουλος με τον συνδυασμό του κ. Φάνη Σπανού.\nΠερισσότερες φωτογραφίες από τα εγκαίνια του Εκλογικού κέντρου ΕΔΩ


Ο Κλάτενμπεργκ σχολιάζει τις αμφισβητούμενες φάσεις του αγώνα Άρης - ΠΑΣ Λαμία! (pics+vid) | Lamia Sports\nΑρχική>Ποδόσφαιρο>ΠΑΣ ΛΑΜΙΑ>Ο Κλάτενμπεργκ σχολιάζει τις αμφισβητούμενες φάσεις του αγώνα Άρης – ΠΑΣ Λαμία! (pics+vid)\nΟ Κλάτενμπεργκ σχολιάζει τις αμφισβητούμενες φάσεις του αγώνα Άρης – ΠΑΣ Λαμία! (pics+vid)\nH ΚΕΔ έβγαλε στην δημοσιότητα όλες τις φάσεις από την 1η αγωνιστική και τον τελικό Κυπέλλου σ' ένα βίντεο που υπάρχουν και οι διάλογοι με τον VAR.\nΟ Μαρκ Κλάτενμπεργκ δημιούργησε ένα βίντεο με τις αμφισβητούμενες φάσεις της 1ης αγωνιστικής αλλά και του τελικού Κυπέλλου στις οποίες εξηγεί τις σωστές αποφάσεις και για ποιο λόγο έπρεπε να ληφθούν οι συγκεκριμένες.\nΣε αυτό το πρώτο βίντεο υπάρχουν οι δύο φάσεις στο Αρης-Λαμία στις οποίες δικαιώνει και στις δύο τον διαιτητή, το πέναλτι του Παναιτωλικού (επίσης δικαιώνει τον διαιτητή), όπως και την φάση για την οποία διαμαρτυρήθηκε έντονα ο Ατρόμητος για απευθείας κόκκινη κάρτα στον παίκτη του Βόλου (επίσης δικαίωσε τον διαιτητή).\nΟ Κλάτενμπεργκ αναφέρθηκε και στην φάση του τελικού Κυπέλλου. Στην ανατροπή δηλαδή του Σιμόες από τον Καμαρά έξω από την περιοχή.\n1η φάση: Το πέναλτι που κέρδισε η Λαμία στο ματς με τον Αρη\nΤι εξήγησε ο Κλάτενμπεργκ: «Ο τερματοφύλακας δεν βρίσκει μπάλα και πραγματοποιεί μια ξεκάθαρη επαφή με το πόδι του αντιπάλου. Η απόφαση της ΚΕΔ είναι πέναλτι χωρίς κάρτα».\n2η φάση: Το ακυρωθέν γκολ της Λαμίας στο ματς με τον Αρη\nΤι εξήγησε ο Κλάτενμπεργκ: «Αυτή είναι μία δύσκολη απόφαση για τον διαιτητή γιατί υπάρχουν πολλά περιστατικά που πρέπει να ελεγχούν. Υπάρχει πιθανό οφσάιντ, πιθανό χέρι αμυνόμενου και ένα γόνατο επιθετικού το οποίο σηκώθηκε ψηλά στην προσπάθειά του να βάλει το γκολ. Παράβαση οφσάιντ δεν υπάρχει, ούτε παίξιμο της μπάλας με το χέρι από τον αμυνόμενο. Ομως ο επιτιθέμενος παίζει την μπάλα με επικίνδυνο τρόπο ο οποίος είχε ξεκάθαρη επίδραση στην ικανότητα του αμυνόμενου να παίξει την μπάλα με το κεφάλι. Η απόφαση της ΚΕΔ είναι φάουλ υπέρ του αμυνόμενου χωρίς κάρτα καθώς το γόνατο είναι πολύ ψηλά και κάνει επαφή με το κεφάλι του αμυνόμενου».\n3η φάση: Το πέναλτι που κέρδισε ο Παναιτωλικός στο ματς με τον ΟΦΗ\nΤι εξήγησε ο Κλάτενμπεργκ: «Ο αμυνόμενος προσπαθεί να ανακόψει την προσπάθεια του επιτιθέμενου. Στην προσπάθειά του αυτή σηκώνει το αριστερό του χέρι και κάνει επαφή με τη μπάλα. Η απόφαση της ΚΕΔ είναι πέναλτι χωρίς κάρτα καθώς ο αμυνόμενος παίρνει το ρίσκο με το να σηκώσει το χέρι του και καθιστά το σώμα του αφύσικα μεγαλύτερο».\n4η φάση: Η φάση του Σιμόες στον τελικό Κυπέλλου με τον Ολυμπιακό\nΤι εξήγησε ο Κλάτενμπεργκ: «Η απόφαση της ΚΕΔ είναι ότι έπρεπε να δοθεί φάουλ εκτός περιοχής στην επιτιθέμενη ομάδα καθώς η ανατροπή ήταν εκτός περιοχής. O VAR δεν μπορεί να παρέμβει καθώς η παράβαση έγινε εκτός περιοχής κι αυτό δεν περιλαμβάνεται στο πρωτόκολλο του VAR».\n5η φάση: Η πιθανή κόκκινη κάρτα στο Ατρόμητος-Βόλος\nΤι εξήγησε ο Κλάτενμπεργκ: «Η απόφαση της ΚΕΔ είναι κίτρινη κάρτα για τους εξής λόγους. Το τάκλιν είναι καθυστερημένο, είναι ριψοκίνδυνο, αλλά δεν διακινδυνεύει την σωματική ακεραιότητα του αντιπάλου καθώς η ταχύτητα είναι χαμηλή, τα πόδια είναι μαζεμένα και δεν υπάρχει επαφή με τις τάπες»\nfeatured Superleague Μαρκ Κλάτενμπεργκ ΠΑΣ Λαμία Ποδόσφαιρο


Ξεκινά η Ανοιχτή Ομάδα Ασθενών με Μεταστατικό Καρκίνο Μαστού\nΟι συναντήσεις της Ανοιχτής Ομάδας Ασθενών με ΜΚΜ πραγματοποιούνται κάθε Δευτέρα και ώρα 17:00 - 18:00 στα γραφεία του Συλλόγου Κ.Ε.Φ.Ι. Αθηνών\nΟ Σύλλογος Καρκινοπαθών Εθελοντών Φίλων και Ιατρών (Κ.Ε.Φ.Ι.) Αθηνών στο πλαίσιο των δράσεων της Ελληνικής Συμμαχίας για τον Μεταστατικό Καρκίνο του Μαστού (w4life), προχωρά στη δημιουργία Ομάδας Ασθενών με Μεταστατικό Καρκίνο Μαστού.\nΈναρξη: Δευτέρα 20 Μαρτίου 2017, ώρα 17:00 -18:00.\nΗ ομάδα υποστήριξης Ασθενών με Μεταστατικό Καρκίνο Μαστού του Συλλόγου μας είναι ανοιχτή, δεν υπάρχει σταθερός αριθμός μελών και οι ασθενείς μπορούν να συμμετέχουν όποτε θελήσουν, χωρίς οικονομική επιβάρυνση.\nΗ ομάδα λειτουργεί με δυναμικό τους ανθρώπους, οι οποίοι κάθε φορά φέρνουν και καταθέτουν στο κέντρο της ομάδας τις ανάγκες και τις ανησυχίες τους. Κύριο μέλημά μας αποτελούν οι ιδιαίτερες προκλήσεις που αντιμετωπίζουν οι ασθενείς με ΜΚΜ, ως απόρροια της ασθένειας.\nΝα βρουν χρήσιμους, βοηθητικούς τρόπους διαχείρισης των συναισθημάτων και συμπεριφορών τους και να επιλέξουν αυτούς που τους ταιριάζουν καλύτερα.\nΟι συναντήσεις της Ανοιχτής Ομάδας Ασθενών με ΜΚΜ πραγματοποιούνται κάθε Δευτέρα και ώρα 17:00 - 18:00 στα γραφεία του Συλλόγου και συντονίζονται από τις ψυχοθεραπεύτριες Παναγιώτα Ρουσάκου & Παρασκευή Σωτηροπούλου.\nΜπορείτε να δηλώνετε συμμετοχή στη γραμματεία του συλλόγου Δευτέρα, Τετάρτη 12:00 - 20:00 και Τρίτη, Πέμπτη, Παρασκευή 10:00 -18:00.\nΔιεύθυνση: Φαραντάτων 34, 11527, Αθήνα - Γουδί (4ος όροφος)


Αναρτήθηκε από fst στις 10:47 μ.μ. 1 σχόλιο:\nΑναρτήθηκε από fst στις 1:20 μ.μ. Δεν υπάρχουν σχόλια:\nΑναρτήθηκε από fst στις 1:06 μ.μ. Δεν υπάρχουν σχόλια:\nΑναρτήθηκε από fst στις 12:28 μ.μ. Δεν υπάρχουν σχόλια:\nΑναρτήθηκε από fst στις 12:27 μ.μ. Δεν υπάρχουν σχόλια:\nΑναρτήθηκε από fst στις 11:06 π.μ. Δεν υπάρχουν σχόλια:\nΑναρτήθηκε από fst στις 9:15 μ.μ. Δεν υπάρχουν σχόλια:\nΑναρτήθηκε από fst στις 8:18 μ.μ. Δεν υπάρχουν σχόλια: